title: Lansana Conté

text: Conté valittiin parlamenttiin 1980. Kun Guineaa sen itsenäistymisestä saakka hallinnut presidentti Ahmed Sékou Touré kuoli maaliskuussa 1984, pääministeri Louis Lansana Beavogui nimitettiin väliaikaiseksi presidentiksi. 3. huhtikuuta Conté johti vallankaappausta, joka kaatoi hallituksen. Hän sanoutui irti Tourén hallituksen ihmisoikeusloukkauksista ja vapautti 250 poliittista vankia ja kutsui takaisin 250 000 maasta paennutta. Contén johtama 25-jäseninen Kansallisen elvytyksen sotilaskomitea nimitti hänet 5. huhtikuuta 1984 presidentiksi.


title: Lansana Conté

text: 4. heinäkuuta 1985 pääministeri eversti Diarra Traoré yritti kaapata vallan Contén ollessa Länsi-Afrikan talousyhteisön kokouksessa Togossa. Contélle uskolliset joukot kukistivat kapinan, ja noin sata sotilasta, mukaan lukien Traoré, teloitettiin.


title: Lansana Conté

text: Huhtikuussa 1990 Lansana Conté ylennettiin kenraaliksi. Joulukuussa samana vuonna hyväksyttiin kansanäänestyksessä uusi perustuslaki ja sotilasjuntta hajotettiin 16. tammikuuta 1991 ja poliittiset puolueet sallittiin 1992 vaaleja varten. Ensimmäisissä monipuoluevaaleissa joulukuussa 1993 Contén Yhtenäisyyden ja edistyksen puolue sai yli puolet äänistä suurimman oppositiopuolueen saatua 19,6 %.


title: Lansana Conté

text: 2. helmikuuta 1996 syttyi sotilaiden kapina maksamattomien palkkojen vuoksi, mistä Conté selvisi täpärästi. Toisissakin monipuoluevaaleissa Conté valittiin toiselle kaudelle ja marraskuun 2001 kansanäänestyksessä presidentin kausien rajoitus poistettiin ja virkakausi pidennettiin seitsemään vuoteen. Conté voitti jälleen 21. joulukuuta 2003 presidentinvaalit.


title: Lansana Conté

text: 19. tammikuuta 2005 Conté yritettiin murhata Conakryssä, mutta presidentti selvisi vammoitta. Conté kuoli 22. joulukuuta 2008 Conakryssä vielä virassa ollessaan. Hänen terveytensä oli ollut huono: hänellä oli diabetes ja hän sairasti leukemiaa.


title: Lansana Conté

text: Guinean perustuslain mukaan presidentin virka siirtyisi parlamentin puhemiehelle. Kuitenkin lähes välittömästi presidentin kuoltua itseään "Kansallinen neuvosto demokratian puolesta" -nimellä kutsuva ryhmä otti vallan. Ryhmän nimettömäksi jäänyt puhemies esiintyi televisiossa asepuvussa ilmoittaen perustuslain kumoamisesta ja hallituksen ja oikeusistuinten hajottamisesta.


title: Uplanti

text: Uplanti ( ) on yksi Ruotsin maakunnista. Se sijaitsee Keski-Ruotsissa Sveanmaan pääalueella. Uplannin pinta-ala on 12 673,7 km². Vuoden 2011 lopussa maakunnassa oli 1 478 014 asukasta, joten väestötiheys oli 116,6 asukasta neliökilometriä kohti.


title: Uplanti

text: Luonnonmaantieteellisesti Upplanti Itämeren ja Ahvenanmeren länirannikolla. Sen naapurimaakuntia ovat Södermanland, Gästrikland ja Västmanland. Maakunta käsittää Uppsalan läänin ja Tukholman läänin pohjoisosan sekä hieman Västmanlandin läänin itäosaa.


title: Uplanti

text: Uplannilla on myös lyhyt maaraja Ahvenanmaan maakuntaan. Tämä kulkee Märketin pienen majakkasaaren halki.


title: Uplanti

text: Uplannin korkein kohta on Tallmossen, joka kohoaa 118 metrin korkeuteen. Maakunnan suurin järvi on puolestaan Tämnaren. Uplannissa sijaitsee myös kaksi kansallispuistoa, Ängsön ja Färnebofjärdenin kansallispuisto.


title: Uplanti

text: Uplannin herttuoina ovat toimineet prinssi Kustaa ja prinssi Sigvard.


title: Uplanti

text: Uplannin maakunta jakaantuu neljään historialliseen alueeseen, jotka ovat:


title: Uplanti

text:
Uplannissa on runsaasti esihistoriallisia muinaisjäännöksiä, joista tunnetuimpia ovat Gamla Uppsalan kuninkaalliset hautakummut 500-luvulta, viikinkiaikaiset riimukivet ja Birkan viikinkikaupunki. Keskiajalla Upplanti muodostui Ruotsin kuningaskunnan poliittiseksi ja taloudelliseksi keskusalueeksi Uppsalan arkkipiispanistuimen ja Tukholman kaupungin vaikutuksesta.Uplannissa oli vuoden 2011 lopussa yhteensä 1 478 014 asukasta, jotka jakaantuivat eri lääneihin seuraavasti:
Kaikki läänit kuuluvat maakuntaan vain osittain.


title: Lea (näytelmä)

text: Lea on Aleksis Kiven kirjoittama näytelmä, jonka ensi-ilta oli 10. toukokuuta 1869 Helsingin Nya Teaternissa. Se oli ensimmäinen teatterilavoilla virallisesti esitetty Kiven näytelmä, jolla oli suuri merkitys koko suomenkielisen ammattiteatterin syntymiselle. "Lea" osoitti, että vakavasti otettavaa ja laadukasta teatteria voidaan tehdä myös suomeksi. Näytelmän synnyttämän innostuksen johdosta perustettiin samana syksynä Suomalainen Seura, jonka draamaosastosta puolestaan syntyi vuonna 1872 nykyisen Kansallisteatterin edeltäjä Suomalainen Teatteri.


title: Lea (näytelmä)

text: Aleksis Kivi kirjoitti "Lean" asuessaan Siuntion Fanjunkarsissa ja sai näytelmänsä valmiiksi vuoden 1868 alkupuolella. Tämän jälkeen hän lähetti "Lean" sekä kaksi muuta kirjoittamaansa näytelmää "Sankarteos" sekä "Leo ja Liina" lehtori B. F. Godenhjelmille kieliasun tarkistamista varten. Hän puolestaan toimitti näytelmät edelleen Viipurin Suomalaiselle Kirjallisuusseuralle, joka valitsi niistä julkaistavaksi "Lean". Näytelmä julkaistiin helmikuussa 1869 yhteensä 500 kappaleen painoksena.


title: Lea (näytelmä)

text: Viisinäytöksinen "Lea" perustuu Luukkaan evankeliumin kertomukseen Jeesuksen ja Jerikon kaupungissa vaikuttaneen publikaani Sakkeuksen kohtaamisesta. Näytelmässä Sakkeuksen tytär Lea ja saddukeus Aram ovat rakastuneita toisiinsa, mutta isä haluaa naittaa tyttärensä Aramia varakkaammalle fariseukselle Joasille. Lea on aikaisemmin vastustanut Sakkeuksen suunnitelmia, mutta kuultuaan Jeesuksen opetuksia, hän omaksuu tämän saarnaaman rakkauden opin ja päättää suostua isänsä tahtoon. Tämän jälkeen tyttärensä päätöksestä liikuttunut Sakkeus haluaa tavata Jeesuksen ja kääntyy itsekin hänen oppiensa seuraajaksi, kuten myös Aram ja Sakkeuksen palvelija Ruben. Lopulta isä suostuu Lean ja Aramin avioliitto ja pettynyt Joas kiroaa heidät kaikki. Näytelmän loppuratkaisussa Lea, Sakkeus, Aram ja Ruben puolestaan Jeesuksen opetuksien mukaan siunaavat Joasin. Kivi on kuvannut Joasin ns. farisealaisuuden perikuvana, hänen toimintaansa ohjaa pelkästään rahanhimo ja oman edun tavoittelu, jonka vuoksi Joasin on mahdotonta kuvitella muistakaan ihmisistä mitään muuta.


title: Lea (näytelmä)

text: "Lean" kantaesitys oli Helsingissä toukokussa 1869. Esityksestä vastasi Suomalainen Seuran draamallinen osasto. "Leaa" aikaisemmin oli Kiven näytelmistä esitetty hänen vuonna 1866 kirjoittamaansa "Kihlausta", jonka Suomen kaartin aliupseerit esittivät Helsingissä tammikuussa 1869. Aliupseerien harrastajateatterin esitystä ei kuitenkaan suomalaisissa teatterihistoriikeissa ole laskettu mukaan suomenkielisen ammattiteatterin edeltäjien joukkoon. Pian "Kihlauksen" saaman ensiesityksen jälkeen Jyväskylässä ilmestynyt suomenmielinen "Kansan Lehti" noteerasi juuri painosta tulleen "Lean" ja vaati sitä nopeasti esitettäväksi suomenkielisenä, ennen kuin näytelmä ehdittäisiin kääntämään ruotsiksi Nya Teaternin ohjelmistoon.


title: Lea (näytelmä)

text: Suomenmielinen näytelmäkirjailija Kaarlo Bergbom oli saanut "Lean" käsikirjoituksen haltuunsa heti sen ilmestyttyä tammikuussa 1869. Helmikuussa hän esitteli sen pääkaupungin nuorten teatteriharrastajien tapaamisessa, jossa näyttelijä Oskar Gröneqvist luki tekstin ääneen. Ryhmä kutsui itseään kuvanveistäjä Johannes Takasen mukaan nimellä "Takaniitit", se oli alun perin syntynyt Roomassa opiskelevalle Takaselle taloudellista tukea keränneistä opiskelijoista.


title: Lea (näytelmä)

text: Kivi itse suhtautui "Lean" esittämiseen myönteisesti, mutta kuitenkin hieman epäillen. Bergbomille kirjoittamassaan kirjeessä hän pohti, löytyykö Helsingistä Lean osaan sopivaa suomenkielistä naisnäyttelijää. Kiven mukaan se oli vaikea rooli, joka vaati kokeneen näyttelijän. Helmikuun lopussa Lean osaan saatiin suostumaan Helsingissä vaikuttanut ruotsalainen näyttelijä Charlotte Raa, vaikka hän ei osannut yhtään suomea. Raa opetteli vuorosanansa käyttäen apunaan häntä varten tehtyä ruotsinkielistä käännöstä. Sakkeuksen rooliin valittiin Oskar Gröneqvist, Aramin osan sai Niilo Perander ja muissa rooleissa nähtiin Berndt Ahnger (Joas) sekä Taavi Hahl (Ruben).


title: Lea (näytelmä)

text: Näytelmä oli alun perin tarkoitus esittää Arkadia-teatterissa, mutta ongelmaksi muodostui Nya Teaternissa näytelleen Charlotte Raan sopimus, joka ei sallinut hänen esiintymistään kaupungin toisella näyttämöllä. Lopulta "Lea" päätettiin esittää Nya Teaterinissa, jossa se nähtiin Raan sopimuksesta johtuen vain yhden ainoan kerran, maanantaina 10. toukokuuta. Samassa näytännössä esitettiin myös J. L. Runebergin runosta "Pilven veikko" rakennettu lyhyt kohtaus, toinen näytös Friedrich von Flotowin oopperasta "Martha" sekä kuultiin alkusoitot Flotowin "Aless Stradellasta" ja Wolfgang Amadeus Mozartin "Don Giovannista".


title: Lea (näytelmä)

text: Aleksis Kivelle oli varattu paikka ensi-iltaan teatterin salongista. Hän oli saapunut Helsinkiin viittä päivää aiemmin jättämään "Seitsemän veljeksen" käsikirjoituksen Suomalaisen Kirjallisuuden Seuralle ja jäänyt sen jälkeen oleskelemaan kaupunkiin. Kivi oli paikalla vielä sunnuntaina 9. toukokuuta seuraamassa näytelmänsä viimeisiä näyttämöharjoituksia Nya Teaternissa, mutta Arkadia-teatterin ensi-iltaan hän ei enää seuraavana päivänä ilmestynyt. Kirjailija Emil Nervander oli tavannut Kiven tämän majapaikassa vielä esityspäivän aamuna, jolloin hän oli sanonut tulevansa paikalle. Kun Nervander oli mennyt noutamaan Kiveä esitykseen, löysi hän viestin, jossa Kivi kertoi lähteneensä veljensä Emmanuelin luokse Nurmijärven Raalaan. Sieltä hän jatkoi edelleen seuraavana päivänä kotiinsa Siuntioon.


title: Lea (näytelmä)

text: Ensimmäisissä lehtikirjoituksissa Kiven poissaoloon ei kiinnitetty suurta huomiota, koska hänet tiedettiin ihmisaraksi. Kiven ei vain oletettu ymmärtäneen tilaisuuden suurta merkitystä. Myöhemmin fennomaanien kannalta noloa poissaoloa selitettiin hermojen menetyksellä ja Kiven orastavilla mielenterveysongelmilla. Tapauksen saattaa kuitenkin selittää pelkästään Kiven pelko ensi-illan epäonnistumisesta. Vaikutuksensa arvellaan olleen myös sillä, että Kaarlo Bergbomin sisar Emilie Bergbom oli ohjeistanut Kiveä pukeutumaan ensi-iltaa varten juhlapukuun, jollaista hänellä kuitenkaan ei ollut. Lisäksi Bergbom oli mahdollisesti huomauttanut Kivelle tämän alkoholinkäytöstä.


title: Lea (näytelmä)

text: Myös nimiosan esittäjä Charlotte Raa kertoi olleensa ennen ensi-iltaa hyvin hermostunut ja jopa peloissaan. Hermoilua aiheutti hänen selviytymisensä suomenkielisestä roolista, lisäksi Raa oli saanut tuntemattomilta tahoilta viestejä, joissa häntä uhattiin vihellyskonsertilla, mikäli Raa uskaltaisi astua näyttämölle. Ensi-ilta osoittautui kuitenkin suureksi menestykseksi. Raan ääntämyksessä oli outo aksentti, mutta hän ei kuitenkaan tehnyt yhtään virhettä. "Helsingfors Dagbladin" kriitikko Carl Gustaf Estlander antoi tunnutusta Charlotte Raan valtavalle työlle, jonka hän oli tehnyt omaksuessaan itselleen vieraskielisen roolin. Eliel Aspelin-Haapkylän kertoman mukaan viimeisten repliikkien jälkeen seurasi hetken hiljaisuus, kunnes yleisö puhkesi valtaviin suosionosoituksiin. Paikalla olleisiin fennomaaneihin esitys teki valtavan vaikutuksen. Heidän johtohahmonsa Yrjö Sakari Yrjö-Koskinen kirjoitti veljelleen Jaakko Forsmanille, kuinka hän ei saanut seuraavana yönä unta nähtyään salillisen ihmisiä juhlimassa suomalaisuutta. Yrjö-Koskisen tavoin myös "Uusi Suometar" kuvasi esitystä käännekohdaksi suomalaisessa teatterissa. Tämän jälkeen "Lean" ensi-illasta muodostui jopa myyttiseksi luonnehdittu suomenkielisen ammattiteatterin syntyhetki. Sen innoittamana perustettiin myöhemmin saman vuoden lokakuussa Suomalainen Seura, josta puolestaan syntyi Suomalainen Teatteri vuonna 1872.


title: Lea (näytelmä)

text: Teatterimuseon esitystietokannan mukaan näytelmä on nähty Suomen ammattiteattereissa ensi-illassa yhteensä 45 kertaa. 2000-luvulla sitä on esittänyt Nälkäteatteri Juha Hurmeen ohjaamana. Suomen näytelmäkirjailijaliiton vuosittain jakama Lea-palkinto on saanut nimensä Kiven näytelmästä.


title: João Bernardo Vieira

text: João Bernardo ”Nino” Vieira (27. huhtikuuta 1939 Bissau, Portugalin Guinea – 2. maaliskuuta 2009 Bissau, Guinea-Bissau) oli guineabissaulainen poliitikko. Hän toimi maansa presidenttinä kolmesti.


title: João Bernardo Vieira

text: Vieira murhattiin maaliskuussa 2009 kesken virkakauden. Hänen kuolemastaan olivat vastuussa murhatun kenraalin Tagme Na Waien uskolliset sotilaat.


title: João Bernardo Vieira

text: Vieira syntyi Bissaussa ja opiskeli alun perin sähkömieheksi. Vuonna 1960 hän liittyi Amílcar Cabralin PAIGC-puolueeseen, jonka tavoitteena oli Portugalin Guinean ja Kap Verden itsenäisyys. Vieira nousi merkittävään asemaan puolueessa Guinea-Bissaun itsenäisyyssodan aikana. Hän osoitti sodan kuluessa johtamistaitojaan. Vieira tunnettiin sodan aikana nimellä "Nino".


title: João Bernardo Vieira

text: PAIGC hallinnoimilla alueilla järjestettiin vuonna 1972 paikallisvaalit, joiden perusteella muodostettiin myös maan ensimmäinen parlamentti. Vieira valittiin parlamentin puhemieheksi. Hänet nimitettiin pääministeriksi 28. syyskuuta 1978.


title: João Bernardo Vieira

text: Vuoteen 1980 mennessä hallitus oli menettänyt kannatustaan taloudellisten olojen heikkenemisen vuoksi. Marraskuun 14. päivänä Vieira kaatoi verettömässä sotilasvallankaappaukssa presidentti Luís Cabralin hallinnon. Maan perustuslaki kumottiin ja Guinea-Bissauta johti yhdeksänhenkinen sotilasneuvosto, jonka puhemiehenä Vieira toimi ja samalla maan presidenttinä. Vuonna 1984 siviilihallinto palautettiin ja uusi perustuslaki astui voimaan.


title: João Bernardo Vieira

text: Guinea-Bissau siirtyi 1990-luvun alussa monen muun Saharan eteläpuolisen Afrikan maan kanssa monipuoluejärjestelmään ja 1994 järjestettiin sekä parlamentti- että presidentinvaalit. Presindentinvaalissa 1994 Vieira nousi uudestaan valtaan Guinea-Bissaun ensimmäisenä demokraattisesti valittuna presidenttinä. Hän sai toisella kierroksella 52,02% äänistä ja voitti Kumba Ialán. Kansainväliset tarkkailijat pitivät vaalia suhteellisen vapaina ja reiluina.


title: João Bernardo Vieira

text: Vieira erotti armeijan komentajan Ansumané Manén 6. kesäkuuta 1998. Mané joukkoineen alkoi kapinan Vieiran hallintoa vastaan, mikä johti sisällissotaan. Rauhansopimus allekirjoitettiin marraskuussa ja samalla muodostettiin tilapäishallitus, jonka oli tarkoitus johtaa maata vuoden 1999 uusiin vaaleihin. Parlamentti vaati 27. marraskuuta Vieiran eroa.


title: João Bernardo Vieira

text: Rauhansopimus rikkoitui ja taistelut uusiutuivat pääkaupungissa Bissaussa 6. toukokuuta 1999 ja Vieiran joukot antautuivat seuraavana päivänä. Vieira lähti maanpakoon ja sai turvapaikan Portugalista. PAIGC erotti Vieiran puolueesta maanpetoksellisesta toiminnasta, sotaan kiihottamisesta ja puolueen sääntöjen vastaisesta käytöksestä. Hänen tilalleen puolueen johtoon valittiin Manuel Saturnino da Costa.


title: João Bernardo Vieira

text: Kun Ialán hallinto oli kaatunut sotilasvallankaappauksessa syyskuussa 2003, Vieira pystyi palaamaan maahan maanpaostaan. Hän saapui helikopterilla Bissauhun 7. huhtikuuta 2005 ja häntä oli vastassa kaupungin tärkeimmällä jalkapallostadionilla yli 5000 kannattajaa. Vaikka Vieiran kannattajat olivat keränneet 30 000 nimeä, jotta tämä hakisi uudestaan maan presidentiksi, Vieira ei heti myöntänyt halukkuuttaan presidentiksi. Hän kertoi ensin haluavansa vaikuttaa maan vakauteen ja kertoi samalla, että hän oli antanut viholliselleen anteeksi ja toivoi vihollisensa myös antavan hänelle anteeksi hänen tekonsa. Parin viikon päästä Vieira ilmoitti, että hän aikoo olla ehdokkaana presidentinvaaleissa 2005.


title: João Bernardo Vieira

text: Vieiran mahdollisuus osallistua vaaleihin varmistui korkeimman oikeuden päätöksellä toukokuussa 2005. Hänen laillisuuttaan olla ehdokkaana pidettiin ennen päätöstä epäselvänä aiemman maanpakolaisuuden takia. Lisäksi Vieiraa syytettiin vallankaappauksen yrittäjien tapoista 1985. Vieira sai vaalin ensimmäisellä kierroksella toiseksi eniten ääniä PAIGC:n ehdokkaan Malam Bacai Sanhán jälkeen. Toisella kierroksella hän kuitenkin sai yli puolet äänistä ja valittiin uudelleen Guinea-Bissaun presidentiksi.


title: João Bernardo Vieira

text: Vieira ilmoitti 28. lokakuuta 2005 Carlos Gomes Júniorin johtaman hallituksen hajottamisesta. Vieira valitsi Júniorin seuraajaksi liittolaisensa Aristides Gomesin. PAIGC muodosti maaliskuussa 2007 kahden muun puolueen kanssa poliittisen liittoutuman, mikä johti epäluottamuslauseen antamiseen Gomesin hallitukselle. Gomes erosi 9. huhtikuuta ja kolmen puoleen liittouma valitsi uudeksi ehdokkaaksi Martinho Ndafa Kabin, jonka Vieira nimitti uudeksi pääministeriksi. Myöhemmin PAIGS lähti puolueiden liittoumasta protestina Kabille. Vieira hajotti tämän jälkeen hallituksen ja asetti uudeksi pääministeriksi Carlos Correian 5. elokuuta 2008.


title: João Bernardo Vieira

text: Vieira murhattiin maaliskuussa 2009. Armeijan sotilaat ampuivat presidentin, kun tämä oli pakenemassa yksityisasunnostaan. Vieiran tappoivat ilmeisesti sotilaat, jotka olivat uskollisia edellisenä päivänä tapetulle armeijan komentajalle kenraali Tagme Na Waielle. Armeija syytti Vieiraa osallisuudesta Tagmen murhaan.


title: João Bernardo Vieira

text: Armeijan tiedottaja ilmoitti, että Guinea-Bissaussa ei ole menossa sotilasvallankaappausta. Vieiran murhasta ovat vastuussa yksittäiset Tagmea tukeneet sotilaat. Vieiran seuraajana maan johtoon nousee perustuslain mukaan parlamentin puhemies Raimundo Pereira.


title: Lidia Șimon

text: Lidia Șimon (o.s. Slăvuțeanu, s. 4. syyskuuta 1973 Târgu Cărbunești, Romania) on romanialainen kestävyysjuoksija.


title: Lidia Șimon

text: Șimon juoksi ensimmäisen maratonvoittonsa 1994 Lyonissa ajalla 2.33.59. Seuraavana vuonna hän sijoittui maratonin maailmancupin toiseksi Ateenassa ajalla 2.31.46. 1996 hän osallistui Atlantan olympialaisten maratonille, jolla sijoittui kuudenneksi ajalla 2.31.04. Samana vuonna hän saavutti hopeaa puolimaratonin MM-kisoissa. 1997 hän juoksi kolmanneksi MM-kisoissa sekä Osakan maratonilla, jolla juoksi uuden ennätyksensä 2.27.04. Samana vuonna hän saavutti myös puolimaratonilla MM-pronssia. Seuraavana vuonna hän sijoittui pronssille EM-kisojen 10 000 metrin juoksussa ja jälleen puolimaratonin MM-kisoissa, ja voitti Osakan maratonin. Vuonna 1999 hän voitti jälleen Osakan maratonin ennätyksellään 2.23.24 ja sijoittui MM-kisojen pronssille ajalla 2.27.41.


title: Lidia Șimon

text: Sydneyn olympialaisissa 2000 Șimon voitti hopeamitalin Japanin Naoko Takahashin jälkeen. Hän juoksi Lontoon maratonin toiseksi sekä voitti Osakan maratonin kolmannen kerran peräkkäin Romanian ennätysajalla 2.22.54. Seuraavan vuoden MM-kisoissa hän voitti MM-kultaa ajalla 2.26.01. Vuonna 2002 hän jäi äitiyslomalle, mutta palasi Ateenan olympialaisiin 2004, joissa hän kuitenkin keskeytti. Osakan MM-kilpailuissa 2007 hän sijoittui maratonilla viidenneksi ja Pekingin olympialaisissa 2008 kahdeksanneksi. Berliinin MM-kilpailuissa 2009 hänen sijoituksensa oli 21:s ja Barcelonan EM-kilpailuissa 2010 kymmenes. Lontoon olympialaisissa 2012 hän sijoittui 45:nneksi.


title: Syväjohtaminen

text: Syväjohtaminen on eversti, kasvatustieteen tohtori Vesa Nissisen kehittämä johtamismalli. Mallia on käytetty ja kehitetty Puolustusvoimien johtajakoulutuksessa vuodesta jo 1998 alkaen. Tämä malli on koonnos hyväksi havaituista johtamisperiaatteista. Se korostaa ihmisten eikä asioiden johtamista. Mallin kantavana ajatuksena on myös johtajan elinikäinen kasvaminen ja kehittyminen johtajana. Syväjohtamisen tekijänoikeudet omistaa ja sitä käyttää Deep Lead Oy.


title: Syväjohtaminen

text:
Syväjohtamisen viitekehys käsittää johtajan valmiuden johtaa alaisiaan, itse johtamiskäyttäytymisen ja käytöksen aikaansaaman vaikutuksen. Syväjohtamisen mukaisen johtamiskäyttäytymisen peruskulmakivet ovat
Tavoitteena syväjohtamisessa on saada nämä neljä johtamisominaisuutta tasapainoon keskenään siten, ettei mikään niistä korostu yli muiden eikä myöskään jää muiden varjoon. Syväjohtaja pyrkii koko ajan kehittämään itseään johtajana. Neljän kulmakiven lisäksi syväjohtamisessa on kuusi muuta ulottuvuutta: kontrolloiva ja passiivinen johtaminen, ammattitaito, tehokkuus, tyytyväisyys ja yrittämisen halu.


title: Syväjohtaminen

text: Syväjohtamisen taustalla on maailmanlaajuisesti johtava transformationaalisen johtamisen paradigma. Sen juuret ovat muutosjohtamisessa 1980-luvulla, ja merkittävin nykytutkija on professori Bernard M. Bass, jonka tutkimustyön tulokset ovat lähtökohtana syväjohtamisen mallille, kuten Nissisen väitöskirjasta (2001) selviää.


title: Syväjohtaminen

text: Syväjohtamista käytetään Puolustusvoimissa niin varusmiespalveluksen kuin Maanpuolustuskorkeakoulun johtajakoulutuksen perustana. Varusmiesjohtajille syväjohtajakoulutusta annetaan 20 opintoviikkoa. Puolustusvoimien johtajakoulutus ja sen perusteet on kuvattu Johtajan Käsikirjassa 2012.


title: Syväjohtaminen

text: Vuonna 2012 pilotoitiin johtaja- ja kouluttajakoulutuksen opintojen ja tenttien suorittaminen avoimessa oppimisympäristössä. Varusmiehillä oli mahdollisuus suorittaa Maanpuolustuskorkeakoulun 4 tai 8 opintopisteen laajuiset opinnot.


title: Ansumané Mané

text: Ansumané Mané (1940 – 30. marraskuuta 2000) oli guineabissaulainen sotilas ja poliitikko. Hänen isänsä oli kotoisin Gambiasta.


title: Ansumané Mané

text: Mané johti vuoden 1998 kapinaa Guinea-Bissaun presidentti João Bernardo Vieiran hallitusta vastaan ja nousi hetkeksi maan johtoon. Mané sai kuitenkin surmansa aseellisessa yhteenotossa marraskuussa 2000.


title: Deena Kastor

text: Deena Kastor (o.s. Drossin, s. 14. helmikuuta 1973 Waltham, Massachusetts) on yhdysvaltalainen kestävyysjuoksija.


title: Deena Kastor

text: Kastor on voittanut urallaan Yhdysvaltojen mestaruuden 10 000 metrin juoksussa kolme kertaa (2000, 2001, 2003). Hän voitti Yhdysvaltojen mestaruuden maratonilla 2001. Lisäksi hänellä on maansa mestaruuksia neljä kappaletta 15 kilometrin maantiejuoksusta ja kuusi kappaletta 8 kilometrin maastojuoksusta. Vuonna 2003 hän sai Jesse Owens -palkinnon.


title: Deena Kastor

text: Ateenan olympialaisissa 2004 Kastor voitti pronssimitalin maratonilla Mizuki Noguchin ja Catherine Ndereban jälkeen. Hän voitti vuonna 2005 Chicagon maratonin ajalla 2.21.25. Hänellä on hallussaan Yhdysvaltojen ennätykset maratonilla (2.19.36, 2006) puolimaratonilla (1.07.34, 2006) ja 8 kilometrin maantiejuoksussa (24.36, 2005).


title: Allahabad

text: Allahabad eli Prayaga (, ) on kaupunki Intiassa, Uttar Pradeshin osavaltiossa. Vuonna 2011 siellä laskettiin olevan 1 216 719 asukasta.


title: Allahabad

text: Allahabad sijaitsee muinaisen Prayāgan pyhän kaupungin paikalla, ja hindulaisen tarun mukaan siellä Brahma uhrasi ensimmäisen kerran luotuaan maailman. Se on merkittävä paikka hindulaisuuden kannalta myös siksi, että se on pyhien Ganges- ja Jamuna-jokien sekä myyttisen Sarasvatin kohtauspaikassa. Kaupunkiin virtaa vuosittain satoja tuhansia pyhiinvaeltajia, ja joka kahdestoista vuosi miljoonat osallistuvat hindujen pyhiinvaellusjuhlaan nimeltä Kumbh Mela.


title: Allahabad

text: Suurmoguli Akbar huomasi Prayāgan strategisen merkityksen, rakennutti suuria linnoituksia ja nimesi kaupungin Illahabadiksi vuonna 1575.


title: Allahabad

text: Intian itsenäistymisen aikana Allahabadilla oli suuri merkitys. Nehrun suku on sieltä kotoisin.


title: Allahabad

text: Koska Allahabadin aurinkoaika on tasan viisi ja puoli tuntia Greenwichin aikaa edellä, se on Intian kansallisen ajan referenssikaupunki.


title: Mortaza Räximev

text: Mortaza Ghöbäydulla uly Räximev (s. 1934, , ) on venäläinen poliitikko ja pitkäaikainen Baškortostanin presidentti.


title: Mortaza Räximev

text: Mortaza Räximev valittiin Baškortostanin ensimmäiseksi presidentiksi 17. joulukuuta 1993 pidetyssä presidentin vaalissa. Ennen presidentiksi valitsemista Räximev oli tasavallan korkeimman neuvoston puheenjohtaja, mikä oli tasavallan korkein virka-asema ennen presidentin viran perustamista. Sittemmin hänet on valittu uudelleen joulukuussa 2003.


title: Mortaza Räximev

text: Venäjän presidentti Dmitri Medvedev hyväksyi Räximevin ennenaikaisen eron 15. heinäkuuta 2010 ja nimitti hänen tilalleen entisen RusHydron toimitusjohtaja Rustem Hamitovin, jonka tasavallan parlamentti hyväksyi yksimielisesti.


title: Homunculus

text: Homunculus (latinaksi "pikku-mies", monikossa "homunculi") tarkoittaa psykologiassa tuntematonta ja tarkemmin määrittelemätöntä toimijaa, jolle annetaan keskeinen asema kulloinkin käsiteltävän järjestelmän toiminnan kuvaamisessa tai selittämisessä.


title: Homunculus

text: Homunculus-käsitteellä ei kuitenkaan voida varsinaisesti selittää järjestelmän toimintaa, mikäli homunculuksen sanotaan hoitavan sitä tehtävää tai ratkaisevaa osaa siitä, jota selitettävä järjestelmä itse asiassa hoitaa. Homunculuksilla on selitetty muun muassa ihmisen tietoisuuden toimintaa. Tällöin päädytään yleensä päättymättömään ketjuun: ihmisen tietoisuus selitetään homunculuksella. Jotta tämä homunculus voisi hoitaa tehtävänsä, on sille oletettava tietoisuus. Tämänkin tietoisuuden selittämiseen tarvitaan homunculus, ja niin edespäin.


title: Allentown

text: Allentown on Pennsylvanian osavaltion kolmanneksi suurin kaupunki Philadelphian ja Pittsburghin jälkeen. Vuonna 2010 siellä oli 118 032 asukasta.


title: Allentown

text: Kaupunki sai nimensä William Allenin mukaan, joka perusti sen vuonna 1762. Itsenäisyyden symbolina tärkeää Liberty Bell -kelloa piiloteltiin Allentownissa Yhdysvaltojen itsenäisyyssodan aikana.


title: Anna-Kaisa Rantanen

text: Anna-Kaisa Rantanen (s. 10. helmikuuta 1978) on suomalainen jalkapalloilija. Hänen pelipaikkansa on keskikenttä. Rantanen pelaa norjalaisessa Klepp IL:ssä ja hän on Suomen maajoukkueen runkopelaajia.


title: Anna-Kaisa Rantanen

text: Rantanen on aiemmin urallaan pelannut TuNL:ssa, Turun Pyrkivässä ja Helsingin Jalkapalloklubissa. HJK:sta hän siirtyi Ruotsin pääsarjaan, jossa hän edusti Linköpingiä ja Djurgårdenia. Tammikuussa 2010 Rantanen siirtyi 1,5 vuoden sopimuksella saksalaiseen VfL Wolfsburgiin.


title: Anna-Kaisa Rantanen

text: Kaudella 2011 hän pelasi ruotsalaisessa Jitex BK:ssa. Sieltä hän siirtyi yksivuotisella sopimuksella Klepp IL:ään helmikuussa 2012.


title: Anna-Kaisa Rantanen

text: Ensimmäisen ottelunsa maajoukkueessa Rantanen pelasi 6. heinäkuuta 1996 Norjaa vastaan. Hän on pelannut 90 maaottelua, joissa hän on tehnyt yhteensä 7 maalia. Rantanen oli mukana Suomen joukkueessa sekä 2005 EM-kisoissa että 2009 EM-kisoissa. Vuonna 2005 Suomi ylsi välieriin ja Rantanen oli avauskokoonpanossa kaikissa otteluissa.


title: Anna-Kaisa Rantanen

text: Rantasen erityisvahvuus on hänen erinomainen potkutekniikkansa, jota hän hyödyntää varsinkin kulma- ja vapaapotkuissa.


title: Amagasaki

text: Amagasaki () on kaupunki Hyōgon prefektuurissa Kansain alueella Japanin pääsaarella Honshūlla. Se sijaitsee aivan prefektuurin kaakkoisreunassa Osakan kaupungin rajalla ja Osakanlahden rannalla. Itäpuolella Amagasaki rajoittuu Kanzakijokeen ja sen takana Osakaan, länsipuolella Mukojokeen ja sen takana Nishinomiyaan. Kaupungissa on 466 058 asukasta (vuonna 2014), ja sen pinta-ala on 50,26 neliökilometriä. Amagasaki on valittu yhdeksi Japanin ydinkaupungeista.


title: Amagasaki

text: Japanin kuntalaitoksen perustamisen yhteydessä vuonna 1889 Amagasaki nimitettiin kauppalaksi ja kaupunkioikeudet se sai vuonna 1916. Lähes nykyisen alueensa kaupunki saavutti kuntaliitosten kautta vuonna 1947. Amagasaki vaurioitui pahasti amerikkalaisten pommituksissa toisessa maailmansodassa. Kaupunki on osa Osaka-Kōbe-teollisuuskompleksia ja siellä tuotetaan rautaa, terästä, lääkkeitä, väriaineita, tekstiilejä, lasia sekä puuesineitä. Kaupungissa on myös panimoita ja iso telakka.


title: Amagasaki

text: Vuonna 2005 Amagasakissa Fukuchiyama-linjalla tapahtui paha junaonnettomuus, jossa kuoli yli sata matkustajaa Minuutin aikataulusta ollut junankuljettaja yritti päästä aikatauluun takaisin ja ajoi liian kovaa mutkaan, jolloin juna suistui raiteilta ja törmäsi asuintaloon. Junan kolme ensimmäistä vaunua murskaantuivat täysin.


title: Gian Simmen

text: Gian Simmen (s. 19. helmikuuta 1977 Arosa) on sveitsiläinen lumilautailija ja olympiavoittaja. Simmen voitti lumikourun ensimmäisen olympiakullan Naganossa 1998 (jossa laji oli ensi kertaa olympialaisissa). Salt Lake Cityssä 2002 hän oli kahdeksastoista ja Torinossa 2006 kolmastoista.


title: Unikakkias

text: Unikakkias eli unikakkiainen eli unihuppio eli unikekko on suomalaisissa uskomuksissa esiintyvä unenhaltija. Tarinoiden mukaan unikakkias ilmestyy unessa, ja näyttää aarnihaudan eli maahan kätketyn aarteen sijaintipaikan. Joidenkin tietojen mukaan unikakkias on saattanut herättääkin nukkujan johdattaakseen tämän aarteen luo.


title: Matkalla Porkkalaan

text: Matkalla Porkkalaan on Sami Keski-Vähälän kirjoittama näytelmä vuodelta 2006. Näytelmän aiheena on neuvostoliittolaisen kapteeni Ivan Belovin edelleen selvittämättä oleva murha, joka tapahtui Lauttasaaressa 3. marraskuuta 1944. Käsikirjoitus perustuu osittain Risto Nikun kirjaan "Kuka ampui kapteeni Ivan Belovin?".


title: Matkalla Porkkalaan

text: Näytelmää esitettiin Helsingin Kaupunginteatterissa keväällä 2006. Sen ohjasi Milko Lehto ja rooleissa esiintyivät muun muassa Ilkka Heiskanen, Santeri Kinnunen, Oskari Katajisto ja Antti Litja.


title: Informaatiolukutaito

text: Informaatiolukutaito tarkoittaa kykyä tunnistaa tiedontarve, hakea ja paikantaa tietoa, sekä löydetyn tiedon kriittistä ja eettistä arviointia ja käyttöä.


title: Informaatiolukutaito

text: Informaatiolukutaitoinen henkilö kykenee:


title: Informaatiolukutaito

text: Toimimme jatkuvasti laajenevassa informaatio- ja mediaympäristössä. Internetistä on tullut keskeisin informaation tuottamisen, jakelun ja hakemisen kanava. Informaation julkaisukynnys on madaltunut, minkä seurauksena tiedon luotettavuuden arviointi jää aiempaa enemmän käyttäjän vastuulle. Joudumme entistä moninaisempien ja runsaslukuisempien valintojen eteen hakiessamme tietoa niin akateemisissa opinnoissamme, työpaikallamme kuin henkilökohtaisessa elämässämmekin. Tietoa on saatavilla kirjastoista, julkisista tietovarannoista, etujärjestöistä, tiedotusvälineistä ja Internetistä - ja ihmisten täytyy käsitellä tietoa lisääntyvässä määrin suodattamattomissa muodoissa, jolloin herää kysymys tiedon aitoudesta, pätevyydestä ja luotettavuudesta. Lisäksi tietoa on tarjolla hyvin monenlaisten tiedotusvälineiden kautta esimerkiksi graafisessa, kuuloon perustuvassa ja kirjoitetussa muodossa, ja näin ihmiset joutuvat uusien haasteiden eteen pyrkiessään arvioimaan ja ymmärtämään tietoa. Ihmisiltä vaaditaan yhä lisääntyviä tiedonhallinnan taitoja.


title: Informaatiolukutaito

text:
Opetusministeriö on linjannut koulutuksen ja tutkimuksen kehittämissuunnitemassa kirjastoille tehtäväksi olla osaltaan vastuussa informaatiolukutaitojen kehittämisestä:
"Kirjastot ovat mukana kehittämässä opetus- ja opiskelumenetelmiä ja omalta osaltaan huolehtivat siitä, että korkeakouluista valmistuneilla on hyvä informaatiolukutaito."


title: Tesfaye Tola

text: Tesfaye Tola (s. 19. lokakuuta 1974 Arsi, Oromia, Etiopia) on etiopialainen kestävyysjuoksija.


title: Tesfaye Tola

text: Tolan suurin saavutus on Sydneyn olympialaisten maratonkilpailun kolmas sija vuonna 2000 ajalla 2.11.10. Seuraavan vuoden yleisurheilun MM-kisoissa hän oli neljäs. Vuonna 2001 hän sijoittui puolimaratonin maailmanmestaruuskilpailuissa viidenneksi ajalla 1.00.24.


title: Tesfaye Tola

text: Tolan ennätykset ovat 10 000 metrin juoksussa 28.12,32 (1999), 15 kilometrin katujuoksussa 43.13 (2001), puolimaratonilla 59.51 (2000) ja maratonilla 2.06.57 (1999).


title: Opportunismi

text:
Opportunismi merkitsee kulloistakin tilannetta hyväksi käyttävää, vallitsevia
oloja myötäilevää asennoitumista tai niiden hyväksikäyttöä moraalisista näkökohdista välittämättä.


title: Opportunismi

text: Työväenliikkeessä opportunismilla on tarkoitettu porvarillisen yhteiskunnan pelisääntöihin mukautumista tai teoreettisten virtausten sokeaa seuraamista, joskin kommunistit ovat lanseeranneet käsitteet vasemmisto- ja oikeisto-opportunismi.


title: Millwall FC

text: Millwall Football Club on vuonna 1885 perustettu jalkapalloseura, joka pitää kotipaikkaansa Bermondseyssä, Etelä-Lontoossa, Englannissa. Joukkue pelaa Englannin toiseksi korkeimmalla sarjatasolla mestaruussarjassa.


title: Millwall FC

text:
"Millwall "Roversin"" perustivat Millwallissa, Lontoon East Endissä, sijainneen skotlantilaisen J.T. Mortonin tehtaan työntekijät vuonna 1885. Seuran tuolloinen lempinimi ""The Dockers"", "Satamatyöntekijät", johtui seuran kannattajien ammatista.
Ensimmäisen ottelunsa Millwall pelasi perustamisvuonnaan Fillebrookin joukkuetta vastaan ja hävisi maalein 0–5. Seuraavissa kahdessatoista ottelussaan se ei kuitenkaan kärsinyt yhtään tappiota ennen ottelua Itä-Lontoon tuolloista huippujoukkuetta "Old St Paulsia" vastaan.


title: Millwall FC

text: Millwallin historian tunnetuin kotikenttä oli New Crossissa sijainnut The Den, jolle seura muutti vuonna 1910. Aikaisemmin se oli pelannut kotiottelunsa 25 vuoden ajan neljällä eri kentällä Isle of Dogs -niemellä. The Denin rakennuttaminen maksoi arviolta noin 10 000 puntaa. Sen suunnitteli arkkitehti Archibald Leitch. Stadionin ensimmäinen ottelu pelattiin Brighton & Hove Albionia vastaan, joka voitti kamppailun maalein 0–1. Tuolloin esiteltiin seuran uusi tunnus, karjuva leijona, jonka johdosta seura sai myös uuden lempinimen ""The Lions"", "leijonat". Noilta ajoilta on peräisin myös seuran raivokas kannattajajoukko, jonka takia The Den ei ollut mieluisa paikka pelata vierasotteluita. Toisessa maailmansodassa The Den vaurioitui pommituksissa, joten seura joutui pelaamaan otteluitaan naapurijoukkueidensa kentillä. 24. helmikuuta 1944 se pääsi palaamaan Denille, jonka kaikki katsomopaikat olivat seisomapaikkoja katsomoiden tuhouduttua.


title: Millwall FC

text: 7. huhtikuuta 1945 Millwall kohtasi epävirallisessa eteläisen jalkapalloliiton cup-finaalissa Wembleyllä Chelsean. Noihin aikoihin sota Euroopassa oli loppuvaiheissaan ja stadionin yleisömäärä oli 90 000, joka on yhä suurin katsojamäärä, minkä edessä Millwall on pelannut. Vaikka Milwall oli hienoinen ennakkosuosikki, se hävisi ottelun maalein 2–0.


title: Millwall FC

text: 1960-luvun loppupuolella Millwall teki uuden ennätyksen ja pelasi yhtäjaksoisesti 59 kotiottelua ilman tappiota.


title: Millwall FC

text: Elokuussa 1993 seura muutti uudelle stadionille, nimeltään New Den. Kauden päätteeksi joukkue oli uudessa 1. divisioonassa kolmas, mutta hävisi Derby Countylle nousupudotuspeleissä.


title: Millwall FC

text: Kaudeksi 2003–2004 nimitettiin pelaaja-valmentajaksi entinen Chelsean ja Englannin maajoukkueen pelaaja Dennis Wise. Wise johdatti seuran FA Cupin loppuotteluun saakka, missä se kuitenkin hävisi Manchester Unitedille 3–0. Joukkueen vahvuudesta puuttui loukkaantumisten takia 16 pelaajaa. Joukkueessa vaihtomiehenä tuli kentälle tuolloin 17 vuoden ja 119 päivän ikäinen keskikenttäpelaaja Curtis Weston kautta aikain nuorimpana FA Cupin loppuottelun pelaajana. ManU oli kuitenkin selviytynyt jo Mestarien liigaan, joten Millwall sai FA Cupin voittajalle varatun UEFA Cupin paikan kaudelle 2004–2005. UEFA Cupissa joukkue putosi ensimmäisellä kierroksella maalierolla 4–2 unkarilaista Ferencvárosia vastaan.


title: Millwall FC

text: Kaudeksi 2010–2011 joukkue nousi Englannin toiseksi korkeimmalle sarjatasolle Mestaruussarjaan.Millwallin Hall of Fameen on valittu seuraavat pelaajat:Suomessa seura on tullut tunnetuksi erityisesti siitä, että ulkoministeri, Sinisen tulevaisuuden Timo Soini on ilmoittanut olevansa seuran kannattaja.


title: Ufa (joki)

text: Ufa (, , tataariksi Öfä, tšuvassiksi Ěпхӳ) on 918 kilometriä pitkä Belajaan laskeva joki Itä-Euroopan ja Länsi-Aasian rajalla Venäjän federaatioon kuuluvilla Tšeljabinskin ja Sverdlovskin alueilla sekä Baškortostanissa. Ufa kuuluu Volgan vesistöalueeseen.


title: Ufa (joki)

text: Ufa jäätyy lokakuun lopun ja joulukuun alun välisenä aikana ja jääpeite lähtee huhti-toukokuussa. Joessa on muun muassa Pavlovskin vesivoimala. Merkittävimmät satamakaupungit joen varrella ovat Krasnoufimsk ja Baškortostanin pääkaupunki Ufa, joka sijaitsee joen suulla.


title: Kymenlaakson ammattikorkeakoulu

text: Kymenlaakson ammattikorkeakoulu (lyh. Kyamk) oli monialainen ammattikorkeakoulu, joka toimi Kymenlaaksossa Kotkassa ja Kouvolassa vuoteen 2016 asti, kunnes se fuusioitui Mikkelin ammattikorkeakoulun kanssa Kaakkois-Suomen ammattikorkeakouluksi 1.1.2017.


title: Kymenlaakson ammattikorkeakoulu

text: Kymenlaakson ammattikorkeakoulu aloitti toimintansa 1. elokuuta 1996 ja vakinaistettiin 1. elokuuta 1999. Eri koulutusyksiköillä oli silti jo pitkät perinteet: nykyinen merenkulun koulutus Wiipurin merikoulu perustettiin 1868. Vuonna 1996 toimipisteitä oli yhdeksän, neljä Kotkassa, kolme Kouvolassa, yksi Kuusankoskella ja yksi Elimäellä. Vuonna 2007 Mussalon metsä- ja puutalouden toiminnot muuttivat Metsolan kampukselle Kotkassa ja Elimäen sosiaaliala siirtyi Kuusankoskelle. Vuonna 2010 merenkulun opetus siirrettiin Pookinmäeltä Katariinasta Metsolaan Kotkassa ja liiketalous ja kulttuuriala keskitettiin Kasarminmäelle Kouvolassa. Vuonna 2012 sosiaali- ja terveysalan opetus päättyi Kuusankoskella ja toiminnot jaettiin Kouvolan Kasarminmäelle ja Kotkan Jylpyn kampuksille. Vuoden 2014 elokuussa kaikki Kotkassa sijaitsevat toiminnot siirtyvät Metsolaan, jolloin kaikki toiminta keskittyi kahdelle kampukselle, Metsolaan ja Kasarminmäelle.


title: Oravanpyörä

text: Termiä oravanpyörä (ruots. "ekorrhjul", engl. "treadwheel", "treadmill" tai "rat race", saks. "Tretmühle") käytetään usein vertauskuvana loputtomalle ja turhalta tuntuvalle toiminnalle. Erityisesti sitä käytetään kritisoitaessa stressaavia töitä sekä elintasokilpailuun ja kuluttamiseen pohjautuvaa yhteiskuntaa. Osa työntekijöistä vierastaa työ- ja kulutuskeskeistä elämää. Työnteon kohtuullistamisen tarvetta on usein lasten ollessa pieniä tai lähellä eläkeikää. Vähäisempi työnteko voi olla tarpeen, jos työtehtävät ovat hyvin vaativia tai jos työntekijällä on ongelmia terveyden tai työn mielekkyyden kanssa.


title: Oravanpyörä

text: Kirjaimellisesti oravanpyörä tarkoittaa oravan käyttämää juoksupyörää. Todellisuudessa jyrsijöiden juoksupyörät ovat nykyään enemmän hiirten, hamsterien ja gerbiilien käyttämiä eikä oravan pitäminen häkkieläimenä Suomessa nykyään ole edes laillista. Näin ollen sanaa ei nykyisin juuri käytetä kirjaimellisessa merkityksessä.


title: Pietarinkadun Oilers

text: Pietarinkadun Oilers on suomalainen näytösotteluita pelaava jääkiekkojoukkue, joka kerää toiminnallaan rahaa hyväntekeväisyyteen.


title: Pietarinkadun Oilers

text: Joukkue perustettiin vuonna 1989 Sleepy Sleepers -yhtyeen jäsenten jääkiekkojoukkueeksi ja ensimmäisen hyväntekeväisyysottelunsa se pelasi vuonna 1990 Lahdessa. Historiansa aikana Oilers on kerännyt hyväntekeväisyyteen yli 2 miljoonaa euroa.


title: Pietarinkadun Oilers

text: Pietarinkadun Oilersin ”ottelut” ovat show-tapahtumia, joissa on usein esiintynyt monia suomalaisia huippujääkiekkoilijoita, kuten Jari Kurri, Teemu Selänne ja Esa Tikkanen. Joukkue voittaa aina pelaamansa näytösottelut.


title: Pietarinkadun Oilers

text: Vuonna 1998 Radiomafia aloitti "Pietarinkadun Oilers Go Go" -nimisen radio-ohjelman. Ohjelmaa tekivät ”Nilviäiset”, eli Simo Ruuskanen ja Teemu Skinnari. Ohjelma päättyi YleX:ssä vuoden 2006 lopussa. Ohjelman perinteitä jatkoi löyhästi "Pasilan Asema" -ohjelma, joka sekin lopetettiin vuoden 2007 aikana. Ohjelma alkoi uudelleen Radio City -kanavalla tammikuussa 2012.


title: Pietarinkadun Oilers

text: Pietarinkadun Oilersilla on myös oma rock-henkinen yhtye, joka esiintyy aina otteluiden jälkeisissä voitonjuhlissa. Yhtyeen nimi on Oilers Band. Vuosien varrella Oilers Bandin lavalla on nähty mm. Pave Maijanen, Mato Valtonen, Sakari Kuosmanen, Mikko Leppilampi, Heikki Paasonen, Jani Alkio, Signmark ja Ville Galle JVG:stä.


title: Markus Koljander

text: Markus Koljander (s. 25. lokakuuta 1983 Valkeakoski, Suomi) on suomalainen jalkapalloilija, pelipaikaltaan maalivahti.


title: Markus Koljander

text: Koljander on Hakan kasvatti. Seuran miesten edustusjoukkueessa hän pelasi yhden Veikkausliiga-ottelun kaudella 2004. Hän lukeutui Hakan miehistöön myös kaudella 2005, mutta ei pelannut otteluakaan. Koljander oli myös lainalla TP-Seinäjoessa kauden 2005 aikana.


title: Markus Koljander

text: Kausilla 2006–2009 Koljander kuului Veikkausliigassa pelanneen Jaron joukkueeseen, minkä jälkeen hän palasi kasvattajaseuraansa Hakaan. Vuoteen 2011 mennessä hänelle on kertynyt yhteensä 50 Veikkausliiga-ottelua.


title: Markus Koljander

text: Koljander on pelannut Suomen maajoukkueissa 11 poikien ja nuorten maaottelua.


title: Jimmy Wargh

text: Jimmy Jan-Anders Wargh (s. 9. huhtikuuta 1976 Pietarsaari) on entinen suomalainen jalkapalloilija. Suomessa hän pelasi suurimman osan urastaan pietarsaarelaisessa FF Jarossa. Nykyään Wargh toimii Jaro Oy:n myyntipäälikkönä.


title: Jimmy Wargh

text: Wargh on Pedersöre FF:n kasvatti, mutta siirtyi Jaroon jo juniori-iässä. Vuosina 1998–2000 hän pelasi Norjan toisella ja kolmannella sarjatasolla Skjettenin joukkueessa, mutta palasi vuodeksi 2001 takaisin Jaroon. Kaikkiaan hän on pelannut Veikkausliigassa 179 ottelua, joissa on tehnyt 15 maalia. Elokuuksi 2008 hänet lainattiin Gamlakarleby Bollklubbiin.


title: Angel Ginev

text: Angel Ginev (s. 24. joulukuuta 1976) on bulgarialainen jalkapalloilija, pelipaikaltaan keskuspuolustaja. Hän pelaa nykyisin Bulgariassa, smoljanilaisessa Rodopassa.


title: Angel Ginev

text: Ginev pelasi vuoden 2004 heinäkuusta vuoteen 2005 Suomen pääsarjassa, Veikkausliigassa pelaavassa FF Jarossa, johon hän siirtyi Rodopasta. Kauden 2003–2004 päätteeksi Bulgarian jalkapalloliitto palkitsi Ginevin ko. kauden parhaaksi kotimaassaan pelanneeksi keskuspuolustajaksi. Ginev on 188 senttimetriä pitkä ja painaa 84 kilogrammaa. Isokokoisena pelaajana hän nousee usein erikoistilanteissa hyökkäyspäähän.


title: Angel Ginev

text: Ginevin perheeseen kuuluvat puolison lisäksi vuonna 2004 syntyneet kaksostyttäret.


title: Henkirikos

text: Henkirikos on ihmisen kuolemaan johtava rikos. Rikoksen tarkempi nimitys riippuu teon tahallisuudesta ja suoritustavasta. Huolimattomuuden vuoksi voi syyllistyä kuolemantuottamukseen. Suomessa tahallinen henkirikos on tappo, törkeää tappoa kutsutaan murhaksi ja lieventävien asianhaarojen vallitessa tehty tappo on surma tai lapsensurma.


title: Henkirikos

text: Henkirikosten määrittely vaihtelee suuresti maittain. Esimerkiksi Yhdysvalloissa tahalliseksi henkirikokseksi luetaan autolla päihtyneenä aiheutettu liikennekuolema, toisin kuin Suomessa. Se vaikeuttaa suoraa henkirikostilastojen vertailua.


title: Henkirikos

text: Vuonna 2012 maailmassa tehtiin 437 000 henkirikosta, joista lähes 40 prosenttia tehtiin Amerikan maissa. Maailman murhatilastojen kärjessä on YK:n vuonna 2014 julkaiseman tutkimuksen mukaan Honduras, jossa tehdään 90,4 murhaa 100 000 asukasta kohden. Toisena 53,7 Venezuela, 44,7 Belize ja 41,2 El Salvador. Vastaava luku Suomessa on noin 2 murhaa 100 000 asukasta kohden. Kaikkien henkirikosten uhreina kuolee Suomessa vuosittain 100–150 ihmistä.


title: Henkirikos

text: Valtioiden tai vastaavien hallinnollisten toimijoiden erittäin monta uhria vaatineita henkirikoksia sanotaan tavallisesti kansanmurhiksi tai oikeustieteessä joukkotuhonnaksi.


title: Henkirikos

text: Suomessa on kuudenneksi eniten henkirikoksia EU:ssa. Ero Euroopan keskiarvoon selittyy pitkälti sillä, että Suomessa keski-ikäiset työttömät alkoholiriippuvaiset miehet tappavat poikkeuksellisen usein. Muiden sosioekonomisten ryhmien henkirikollisuus on melko samalla tasolla, kuin Länsi-Euroopan maissa.


title: Henkirikos

text: Vuosina 2000–2009 uhreista 70,1 % oli miehiä, 29,9 % naisia (3,3 ja 1,3 / 100 000 as.). Miesten osuus on ollut 70 %:n luokkaa 1950-luvulta asti ja 1700-luvun loppupuolella, siinä välissä 80–90 %. Naisten osuus tuomituista oli 2000-luvulla 13 % (0,7 / 100 000 as.), 1960-luvulla 5 % (0,2), ja nousu on jatkunut 1940-luvulta asti. Viime vuosisatojen minimi oli 3 % (0,5) 1920-luvulla.


title: Henkirikos

text: Yleisin uhri oli tuttavan tai ystävän surmaama mies (46 %), sitten parisuhdekumppanin surmaama nainen (18 %) ja uhrille ennalta tuntemattoman surmaama mies (10 %). Vuonna 2010 tapahtui 117 uhrin kuolemaan johtanutta tahallista väkivaltarikosta (2,2 / 100 000 as). 1975–2000 taso oli noin 3 / 100 000 as. Osapuolista ainakin toinen oli humalassa 83 %:ssa tapauksia (69 %:ssa kaikki). Tekijämiehistä 56 % oli tuomittu pahoinpitelyrikoksesta edellisten kymmenen vuoden aikana.


title: Henkirikos

text: Tyypillinen suomalainen henkirikos on ryyppyriitatappo, joka tehdään viikonloppuna teräaseella yksityisasunnossa. Aikuisten miesten välisistä, tekijän ystävään tai tuttavaan kohdistuvista henkirikoksista 80 prosentissa sekä tekijä että uhri ovat rikoshetkellä humalassa. Naisiin kohdistuvissa parisuhdetapoissa 60 prosentissa kumpikin osapuolista on rikoshetkellä humalassa. Naisten tekemissä ja naisiin kohdistuvissa henkirikoksissa alkoholin rooli on yleensäkin pienempi kuin miesten välisissä. Vähäisin merkitys alkoholilla on lapsiin kohdistuvissa henkirikoksissa, joissa tekijä on lähes aina selvä.


title: Henkirikos

text: Myös aikuisten välisessä muussa lähisuhdeväkivallassa kuin parisuhdeväkivallassa osapuolten yhteisen alkoholinkäytön rooli on keskimääräistä heikompi: vain 35 prosentissa tapauksissa kumpikin osapuolista on rikoshetkellä humalassa. Muuhun lähisuhdeväkivaltaan kuin parisuhdeväkivaltaan liittyvissä henkirikoksissa on huomattavan usein tekijällä on ollut vakavia mielenterveydellisiä ongelmia.


title: Henkirikos

text: Alle 21-vuotiaiden osuus henkirikoksiin syyllistyneistä on vajaat 10 prosenttia. Heistä noin 90 prosenttia on poikia. Varsinkin alle 18-vuotiaiden tyttöjen tekemät henkirikokset, kuten vuonna 2015 tapahtunut Seinäjoen teinisurma, ovat Suomessa äärimmäisen harvinaisia: vuosina 2003–2011 yksikään 15–17-vuotias tyttö ei syyllistynyt henkirikokseen.


title: Henkirikos

text: Nuorten henkirikollisuuden taso Suomessa ei eroa merkittävästi muista Euroopan maista. Sadan viime vuoden aikana nuorten tekemät henkirikokset ovat vähentyneet selvästi. Nuorten henkirikokset ovat usein vanhempien ikäryhmien henkirikollisuutta raaempia, suunnitelmallisempia ja vaikeammin ennakoitavia. Lisäksi nuorten tekemät henkirikokset tehdään useammin ryhmässä ja julkisella paikalla vanhempien ihmisten tekemiin henkirikoksiin verrattuna. Nuorten tekemät henkirikokset kohdistuvat myös useammin tekijälle tuntemattomaan ihmiseen sekä liittyvät huomattavan usein omaisuusrikoksiin.


title: Henkirikos

text: Yhdistävä tekijä vanhempien ikäryhmien henkirikollisuuteen on kiinteä yhteys alkoholin ongelmakäyttöön ja yhteiskunnalliseen syrjäytymiseen. Nuorilla henkirikoksentekijöillä on yleistä mm. vaikea perhetausta, koulunkäyntivaikeudet ja päihteiden käytön aloittaminen hyvin nuorena.


title: Henkirikos

text: Viime vuosina henkirikoksiin syyllistyneistä nuorista jopa puolet ovat olleet huumausaineiden (kuten kannabiksen ja amfetamiinin) vaikutuksen alaisia rikoksen tekohetkellä. Viime vuosina henkirikoksiin syyllistyneistä nuorista yli puolet on ollut hoidossa mielenterveysongelmien takia jo ennen rikosta. Vakavista mielisairauksista kärsiviä joukosta on 10 prosenttia.


title: Henkirikos

text: Yleisradion Heikki Kiseleffin mukaan sisäasiainministeriö on selvittänyt, että jokainen suunniteltuun henkirikokseen syyllistynyt nuori on kärsinyt koulukiusaamisesta. Tällaista päätelmää ei sisäasiainministeriön selvityksestä kuitenkaan todellisuudessa löydy, vaan siellä todetaan, että jokaisen henkirikoksen tehneen nuoren taustalla on ollut jonkinlaista syrjäytymistä, useimmin päihteiden käytöstä aiheutunutta.


title: Henkirikos

text: Miehen keskirangaistus taposta oli yhdeksän vuotta ja viisi kuukautta, naisen kahdeksan vuotta ja kahdeksan kuukautta. Murhasta tuomitaan lähtökohtaisesti aina elinkautiseen vankeuteen.


title: Heinkel He 177

text:
Heinkel He 177 Greif ("Aarnikotka") oli saksalainen Luftwaffen toisessa maailmansodassa käyttämä kaksipotkurinen, mutta nelimoottorinen pitkänmatkan pommikone. Sitä rakennettiin yli tuhat kappaletta, joten se oli ainoa saksalaisten suurissa määrin rakentama raskas pommikone. Konemalli kärsi useista teknisistä ongelmista, jotka johtuivat lähinnä epäonnistuneesta moottoriratkaisusta. Normaalin neljän erillisen moottorin sijaan He 177:ssä oli kaksi 24-sylinteristä Daimler-Benz DB610 W-12-moottoria, jotka koostuivat kahdesta yhteenliitetystä DB605 V-12-moottorista, jotka pyörittivät yhteistä potkuriakselia.
Konemallin kehitystä ja tuotantoa hidasti ratkaisevasti joidenkin Luftwaffen korkeiden upseereiden vaatimus mallin muuttamisesta syöksypommittajaksi. Muutos ei olisi teoriassakaan voinut onnistua koneen suuren massan takia. Koneen suurin ongelma oli yhdistettyjen moottorien syttyminen tuleen kesken lennon. Kone saikin lentäjiltä kutsumanimet "Valtakunnansoihtu" ("Reichsfackel") ja ”Luftwaffen sytkäri” ("Luftwaffezünder").


title: Heinkel He 177

text: Menestyksellisintä konemallin käyttöä oli se, että vuonna 1943 palveluskäyttöön saatuja Henschel Hs 293 -liitopommeja, jotka olivat eräänlaisia varhaisia meritorjuntaohjuksia, ryhdyttiin sijoittamaan He 177 -koneisiin. Yksi kone kantoi kolme liitopommia. Ase osoitti iskuvoimansa niin Jäämerellä kuin Italian maihinnousutaisteluissa. Esimerkiksi polttoainetta ja räjähteitä täynnä olleen rahtialus "S/S Black Princen" tuho Anzion maihinnousussa aiheutui juuri liitopommin osumasta. Viiden He 177 A-3/R5:n nokkaan asennettiin 75 mm BK 7.5 PaK 40 -panssarintorjuntatykki käytettäväksi itärintamalla panssarintorjuntaan, mutta ratkaisu osoittautui epäonnistuneeksi.


title: Rafael (jalkapalloilija, 1978)

text: Rafael Pires Vieira, pelaajanimeltään Rafael (s. 1. elokuuta 1978 Florianópolis, Santa Catarina, Brasilia) on brasilialainen jalkapalloilija, joka edustaa Kakkosessa pelaavaa Mikkelin Pallo-Kissoja. Hän on pelipaikaltaan keskushyökkääjä.


title: Rafael (jalkapalloilija, 1978)

text: Ennen siirtymistään nykyiseen seuraansa Rafael on pelannut lukuisissa muissa seurajoukkueissa. 1990-luvulla hän pelasi Helsingin Jalkapalloklubissa, missä hän vuonna 1997 voitti Liigacupin, Suomen mestaruuden ja sarjan maalikuninkuuden. HJK:sta hän siirtyi FC Jazziin, missä vietti pari vuotta ennen paluutaan takaisin HJK:iin. HJK:sta Rafael siirtyi ensiksi kahdeksi vuodeksi Alankomaihin Heerenveeniin ja sieltä Turkin Superliigan Denizlisporiin. Tämän jälkeen hän palasi takaisin Suomeen ja pelasi ensiksi Kakkosessa Forssan Jalkapalloklubissa ennen siirtymistään FC Lahteen kaudeksi 2005. Heinäkuussa 2007 FC Lahti ilmoitti jatkaneensa Rafaelin sopimusta kauden 2010 loppuun saakka. Rafaelilla oli sopimus Lahden kanssa vuoden 2016 loppuun. Kauden jälkeen hän siirtyi Kakkosessa pelaaviin Mikkelin Pallo-Kissoihin.


title: Denizlispor

text: Denizlispor Kulübü on urheiluseura Denizlistä, Turkista. Seuran toiminta on varsin monipuolista, sillä lajivalikoimaan lukeutuvat jalkapallo, lentopallo, koripallo, pöytätennis shakki ja voimistelu.


title: Denizlispor

text: Denizlisporin jalkapallojoukkue pelaa Turkin pääsarjassa Superliigassa. Sen paras saavutus liigassa on viides sija, mihin se on yltänyt historiansa aikana kahdesti, vuosina 2002 ja 2004. Turkin Cupissa se on parhaimmillaan ollut välierissä ja UEFA Cupissa neljännellä kierroksella.


title: Denizlispor

text: Denizlispor perustettiin 26. toukokuuta 1966, kun kaupungin kaksi pienempää seuraa, "Çelik Yeşilspor Gençlik" ja "Pamukkale Gençlik", yhdistyivät. Aluksi seura oli vain Denizlin kaupunginosassa Çaybaşıssa toimiva pieni seura. Sittemmin seura liittyi Turkin jalkapalloliiton jäseneksi ja jalkapallojoukkue aloitti Turkin kakkosdivisioonassa 14. heinäkuuta samana vuonna.


title: Harald Schumacher

text: Harald Anton "Toni" Schumacher (s. 6. maaliskuuta 1954 Düren, Saksan liittotasavalta) on saksalainen, 1980-luvulla maajoukkueessa menestynyt jalkapalloilija, pelipaikaltaan maalivahti.


title: Harald Schumacher

text: Seurajoukkueurastaan Schumacher pelasi suurimman osan, vuodet 1972-1987 1.FC Kölnin joukkueessa kotimaassaan Saksan liittotasavallassa, kaikkiaan 422 kansallista ja 76 eurocup-ottelua. Kölnissä hän voitti kerran Saksan mestaruuden (1978) ja kolmesti Saksan Cupin. Lisäksi hän pelasi Saksassa Schalkessa (33 ottelua), Bayern Münchenissä (8) ja kaudella 1995/1996 Borussia Dortmundissakin yhden ja voitti näin joukkueessa samaisella kaudella uransa toisen Saksan mestaruuden. Lisäksi hän pelasi yhden kauden, 1988/1989, Turkissa Fenerbahçessa.


title: Harald Schumacher

text: Saksan liittotasavallan maajoukkueessa Schumacher oli 1980-luvulla ykkösmaalivahti. Hän voitti joukkueessa Euroopan mestaruuden 1980, ja kaksi MM-hopeaa, 1982 ja 1986. Kaikkiaan hän pelasi urallaan A-maajoukkueessa 76 ottelua.


title: Toni Schumacher

text: Toni Schumacher (s. 1. joulukuuta 1938) on saksalainen entinen jalkapalloilija, pelipaikaltaan maalivahti.


title: Toni Schumacher

text: Vuosina 1960—1968 Schumacher pelasi 1. FC Kölnissä, missä hän voitti vuosina 1962 ja 1964 Saksan liittotasavallan mestaruuden. Vuonna 1968 hän voitti joukkueessa Saksan Cupin. Kaikkiaan hän pelasi urallaan Bundesliigassa 58 ottelua.


title: Toni Schumacher

text: Toni Schumacheria ei pidä sekoittaa toiseen saksalaiseen maalivahtiin Harald Schumacheriin, joka myös tunnetaan lempinimellä ""Toni"".


title: Suspensio

text: Suspensio on kemian termi, joka tarkoittaa heterogeenistä seosta, (kolloidisysteemiä), jossa nesteeseen on sekoittunut kiinteää ainetta niin hienojakoisesti, että seos saostuu hitaasti. Jatkuva faasi (ulkofaasi) on neste ja dispergoitunut faasi (sisäfaasi) on kiinteä.


title: Suspensio

text: Suspensiolle käänteinen kolloidisysteemi on geeli.


title: Venus Williams

text: Venus Ebone Starr Williams (s. 17. kesäkuuta 1980 Lynwood, Kalifornia) on yhdysvaltalainen tennisammattilainen ja nelinkertainen olympiavoittaja. Hän oli WTA:n rankinglistalla maailman ykköspelaaja vuonna 2002 yhteensä 11 viikon ajan. Hän on Richard ja Oracene Williamsin tytär. Venuksen valmentajana toimii hänen isänsä Richard Williams. Hänen nuorempi siskonsa Serena Williams on myös tunnettu tennisammattilainen.


title: Venus Williams

text: Williams tuli tunnetuksi vuonna 1997, jolloin hän selviytyi Yhdysvaltain avoimissa loppuotteluun. Tuolloin Martina Hingis oli vielä häntä parempi. Lopullinen läpimurto tapahtui vuonna 2000, jolloin hän voitti Wimbledonin ja Yhdysvaltain avoimet. Hän voitti myös Sydneyn olympialaisissa kaksi olympiakultaa, kaksinpelistä ja nelinpelistä. Kaksinpelin finaalissa hän voitti Venäjän Jelena Dementjevan ja nelinpelissä hänen parinaan pelasi hänen pikkusiskonsa Serena. Hän voitti myös seuraavana vuonna Wimbledonin ja Yhdysvaltain avoimet. Wimbledonin hän voitti myös vuosina 2005, 2007 ja 2008 sekä hävisi loppuottelun vuosina 2002 ja 2003. Ranskan avoimissa Williams on päässyt finaaliin vuonna 2002 ja Australian avoimissa vuonna 2003. Kaikissa Venus Williamsin tappioon 2000-luvulla päättyneissä Grand Slam -finaaleissa voittaja on ollut Serena Williams.


title: Venus Williams

text: Venus Williams nousi maailmanlistan ykköseksi ensimmäisen kerran 25. helmikuuta 2002 ja oli listan kärjessä kolmeen otteeseen yhteensä 11 viikon ajan. Nelinpelaajana hän on Serena-siskonsa kanssa voittanut Ranskan ja Yhdysvaltain avoimet vuonna 1999, Wimbledonin vuosina 2000, 2002 ja 2008 sekä Australian avoimet vuosina 2001 ja 2003. Sekanelinpelissä hän voitti Justin Gimelstobin parina Australian ja Ranskan avoimet mestaruudet vuonna 1998.


title: Venus Williams

text: Venus Williams on voittanut 45 WTA-kaksinpeliturnausta. Viimeisin voitto on helmikuulta 2014 Dubaissa käydystä turnauksesta, jonka loppuottelussa hän voitti Alizé Cornetin.


title: Venus Williams

text: Vuoden 2009 Ranskan avoimissa Venus Williams putosi kolmannella kierroksella hävittyään suoraan kahdessa erässä unkarilaiselle Ágnes Szávayille.


title: Venus Williams

text: Wimbledonin vuoden 2009 turnauksessa Williams eteni naisten kaksinpelissä loppuotteluun, jossa hän kohtasi siskonsa Serena Williamsin. Sisarukset kohtasivat Wimbledonin loppuottelussa neljännen kerran urallaan. Venus hävisi loppuottelun suoraan kahdessa erässä.


title: Venus Williams

text: Venus Williams keskeytti osallistumisensa Yhdysvaltain avoimeen tennisturnaukseen 2011 ja ilmoitti julkisuudessa, että hänellä on diagnosoitu Sjögrenin syndrooma. Sairauden vuoksi Williams ei pelannut pitkään aikaan. Wimbledonin tennisturnaukseen 2012 hän kuitenkin osallistui ja voitti nelinpelimestaruuden yhdessä sisarensa Serenan kanssa.


title: Picabo Street

text: Picabo Street (s. 3. huhtikuuta 1971 Triumph, Idaho) on yhdysvaltalainen alppihiihtäjä, maailmanmestari ja olympiavoittaja. Street menestyi erityisesti vauhtilajeissa: syöksylaskussa ja super-G:ssä.


title: Picabo Street

text: Picabo Streetin vanhemmat Stubby ja Dee Street elivät kiertolaiselämää ja kaksilapsisen perheen tyttö nimettiin syntyessään yksinkertaisesti nimellä ”Baby Girl”. Kolmevuotiaana hän sai uuden nimen ”Picabo” idaholaisen kaupungin mukaan. Streetin perhe kierteli Keski-Amerikkaa erilaisia sekalaisia töitä tehden, kunnes asettuivat 50 asukkaan Triumphiin. Kylässä oli vain kahdeksan lasta, joista seitsemän poikia, joten Street kasvoi kilpaillen poikia vastaan. Street aloitti laskettelemisen kuusivuotiaana ja nousi Yhdysvaltojen maajoukkueeseen 17-vuotiaana vuonna 1989.Vuoden 2002 talviolympialaisissa Salt Lake Cityssä Street oli syöksyn kuudestoista.


title: Peukaloruuvi

text: Peukaloruuvi on kidutusväline, jossa uhrin sormet tai varpaat murskattiin hitaasti puristamalla. Peukaloruuvia käytettiin keskiajalla etenkin tunnustusten saamiseksi. Samankaltaisia mutta suurempia välineitä käytettiin jalkaterien, polvien, kyynärpäiden tai kallon murskaamiseksi.


title: Allen Iverson

text: Allen Ezail Iverson (s. 7. kesäkuuta 1975 Hampton, Virginia) on yhdysvaltalainen kilpauransa lopettanut koripalloilija. Hänet palkittiin pelaajana kaudella 2000–2001.


title: Allen Iverson

text: Iverson piti lapsena enemmän amerikkalaisesta jalkapallosta kuin koripallosta. Iversonin äiti ilmoitti pojan koripalloharjoituksiin, kun hän oli 9-vuotias. Poika ei olisi halunnut mennä, mutta meni kun näki harjoituksissa amerikkalaisen jalkapallon joukkuekavereitaan. Ennen ammattilaisuraansa Iverson pelasi Georgetownin yliopiston joukkueessa. Philadelphia 76ers varasi hänet ensimmäisenä pelaajana. Iverson edusti seuraa vuoteen 2006 saakka, jolloin hän siirtyi Denver Nuggetsiin. Kahden kauden jälkeen hän vaihtoi Detroit Pistonsiin ja edusti seuraa kauden ajan. Kaudeksi 2009–2010 Iverson siirtyi Memphis Grizzliesiin, mutta edusti joukkuetta vain kolmen ottelun ajan. Loppukaudeksi hän palasi Philadelphiaan. Lokakuussa 2010 Iverson ilmoitti siirtyvänsä Beşiktaş Cola Turkaan kaksivuotisella sopimuksella.


title: Allen Iverson

text: Iverson lopetti pelaajauransa virallisesti lokakuussa 2013.


title: Allen Iverson

text: Huhtikuussa 2016 Iverson valittiin NBA:n Hall of Fameen yhdessä Shaquille O'Nealin sekä Yao Mingin kanssa.


title: Dornier Do 19

text: Dornier Do 19 oli saksalainen 1930-luvulla rakennettu nelimoottorinen strategisen pommikoneen prototyyppi.


title: Dornier Do 19

text: Alkuvuodesta 1935 Luftwaffen esikuntapäällikön kenraaliluutnantti Walther Weverin, joka tunnettiin strategisten pommikoneiden puolestapuhujana, vaikuttamana Saksan ilmailuministeriön RLM:n ("Reichsluftministerium") tekninen toimisto julkisti vuodesta 1933 lähtien valmistellun spesifikaation pitkän matkan strategisen pommikoneen kehittämisestä. Tähän projektiin, joka tunnettiin epävirallisesti nimellä "Ural bomber", antoi omat suunnitelmansa kesällä 1935 kaksi lentokonevalmistajaa, Dornier ja Junkers. Suunnitelmia tutkittuaan RLM määräsi molemmat valmistamaan kolme prototyyppiä, joille osoitettiin mallinumerot 19 (Dornier) ja 89 (Junkers).


title: Dornier Do 19

text: Dornierin pääsuunnittelija Claude Dornier kehitti koneen aiempien, hyviksi koettujen konstruktioiden pohjalta. Esimerkiksi koneen siipenä käytettiin Dornierin lentoveneistä tuttua profiililtaan paksua ja jänneväliltään pitkää siipeä. Kaksisalkoinen siipi oli päällystetty metallilevyllä. Metallista niittaamalla valmistettu runko oli tyypiltään kuorirakenteinen. Koneen päälaskuteline oli rakenteeltaan Dornier Do 17 -pommikoneessa käytetyn kaltainen, ja telineen lisäksi myös koneen kannuspyörä oli sisäänvedettävä.


title: Dornier Do 19

text: Weverin saatua surmansa lento-onnettomuudessa huhtikuussa 1936 hänen seuraajakseen valittiin kenraaliluutnantti Albert Kesselring, joka suhtautui strategisiin pommikoneisiin epäillen ja halusi kehittää Luftwaffea taktisempaan suuntaan. Ohjelmaa kuitenkin jatkettiin vuoden verran, kunnes se Kesselringin painostuksesta peruutettiin lopullisesti.


title: Dornier Do 19

text: Ensimmäinen Dornier Do 19 -prototyyppi, Bramo 322H-2-moottoreilla varustettu V1 (Wnr.701, siviilitunnus D-AGAI), lensi ensilentonsa 28. lokakuuta 1936 lentäjänään Egon Fath. Ensilennon jälkeiset koelennot osoittivat prototyypin olevan suorituskyvyltään suunniteltua heikomman, lähinnä raskaaseen pommikoneeseen vajaatehoisen moottorityypin takia. Dornierin suunnitteluryhmä kohtasi myös rakenteellisia ongelmia: staattiset testit osoittivat koneeseen suunniteltujen tykkitornien rasittavan liikaa rungon keskikohtaa, joka oli suunniteltu liian heikoksi. Rakenteen vahvistaminen olisi heikentänyt entisestään vajaatehoisilla moottoreilla varustetun koneen suorituskykyä, tästä syystä V1-prototyyppi jätettiin aseistamatta, ja kevyempien tykkitornien asennus sekä runkorakenteen vahvistaminen ja muut pienemmät muutokset päätettiin toteuttaa rakenteilla olevaan V2-prototyyppiin.


title: Dornier Do 19

text: Tehokkaammilla BMW 132F-moottoreilla varustettu ja rakenteeltaan vahvistettu V2-prototyyppi oli lähes valmis, kun RLM peruutti strategisen pommikoneen kehittämiseen tähtäävän ohjelman 29. huhtikuuta 1937. Prototyypeistä V2 ja V3 romutettiin, V1 muunnettiin kuljetuskäyttöön sopivaksi ja sitä käytettiin vielä vuonna 1939 Saksan hyökätessä Puolaan.


title: Nicola Thost

text: Nicola Thost (s. 3. toukokuuta 1977 Pforzheim) on saksalainen lumilautailija ja olympiavoittaja. Thost voitti kultaa Naganon kisoissa 1998 lumikourussa. Salt Lake Cityssä 2002 hän sijoittui yhdenneksitoista.


title: Suontausta

text: Suontausta voi tarkoittaa seuraavia:


title: Mauri Paasilinna

text: Mauri Johannes Paasilinna (s. 7. helmikuuta 1947 Ii) on suomalainen kirjailija ja virkamies.


title: Mauri Paasilinna

text: Paasilinna opiskeli ensin kansankorkeakoulussa ja suoritti sosionomin tutkinnon Tampereen yliopistossa, missä suoritti yhteiskunnallisen tutkinnon. Hän valmistui sosionomiksi 1971. Paasilinna on työskennellyt asiapoikana, seka- ja metsätyömiehenä, rakennus-ja tehdastyöläisenä vuosina 1963–1972 ja sosiaaliohjaajana, sosiaali-, piiri- ja tiedotussihteerinä 1973–1995.


title: Mauri Paasilinna

text: Paasilinnalla on kaksi tytärtä. Mauri Paasilinna on nuorin Paasilinnan kirjailijaveljeksistä. Hänen veljiään ovat Erno Paasilinna, Arto Paasilinna ja Reino Paasilinna.


title: Mauri Paasilinna

text: Paasilinnan kirjat käsittelevät Lappia, sen ihmisiä ja luontoa. Hän asuu nykyisin Porissa. Paasilinnalle myönnettiin valtion taiteilijaeläke vuonna 2008.


title: Aleksei Jagudin

text: Aleksei Konstantinovitš Jagudin (, s. 18. maaliskuuta 1980 Leningrad) on venäläinen taitoluistelija, olympiavoittaja, nelinkertainen maailmanmestari ja kolminkertainen Euroopan mestari.


title: Aleksei Jagudin

text: Jagudin voitti olympiakultaa miesten taitoluistelussa Salt Lake Cityssä 2002. Maailmanmestaruuden hän voitti neljä kertaa (1998, 1999, 2000 ja 2002), hopeaa 2001 ja pronssia 1997. Euroopan-mestaruus tuli vuosina 1998, 1999 ja 2002 ja hopeaa 2000 ja 2001. Jagudin asuu Simsburyssa, Yhdysvalloissa ja hän siirtyi ammattilaiseksi vuonna 2003.


title: Harri

text: Harri (ruotsinkielisessä kalenterissa Harry) on etunimi, joka muodossa "Harry" on erittäin suosittu englanninkielisissä maissa. Suomessa Harrin nimipäivää vietetään 6. tammikuuta. Harri on myös Harryn walesilainen muoto.


title: Harri

text: Harry tulee nimestä Henry. Henryn alkuperä on saksalaisessa nimessä Haimirich, joka tarkoittaa kodissa määräilijää. Samaa alkuperää ovat myös nimet Henrik ja Heikki. Norjassa nimi Harry tarkoittaa puhekielessä henkilöä, jolla on huono maku tai joka pitää aikansa eläneistä asioista.


title: Harri

text: Väestörekisterikeskuksen mukaan on Suomessa ollut kirjoilla vuoden 2015 loppuun mennessä 26 092 Harri-nimistä miestä. Harry-nimisiä on ollut Suomessa kaikkiaan 6 621 miestä ja alle 5 naista. Nimi ei ole koskaan ollut vuoden suosituimpia nimiä.


title: Harri

text: Harria vastaava naisen nimi on Harriet.


title: Myriam Bédard

text: Myriam Bédard (s. 22. joulukuuta 1969 Neufchâtel, Québec, Kanada) on kanadalainen entinen ampumahiihtäjä ja kaksinkertainen olympiavoittaja.


title: Myriam Bédard

text: Bédardista tuli vuonna 1991 ensimmäinen kanadalainen ampumahiihtäjä, joka voitti maailmancupin osakilpailun. Hän muodosti Kanadan ampumahiihtojoukkueen Albertvillen talviolympialaisissa 1992 ja voitti pronssia 15 kilometrillä. Seuraavana vuonna hän voitti maailmanmestaruuden 7,5 km:llä ja saavutti hopeaa 15 km:llä. Vuonna 1994 Lillehammerin talviolympialaisissa Bédard voitti naisten molemmat henkilökohtaiset matkat: 7,5 km ja 15 km.


title: Myriam Bédard

text: Bédard piti taukoa urheilusta lyhyesti synnyttääkseen ensimmäisen lapsensa (isä ampumahiihtäjä Jean Paquet). Hänen paluunsa ladulle ei ollut kovin onnistunut johtuen useista loukkaantumisista. Hän lopetti uransa Naganon talvikisojen 1998 jälkeen.


title: Myriam Bédard

text: Keväällä 2004 Bédard oli mukana sponsorointiskandaalissa, jossa hän syytti entistä työnantajaansa VIA Railia siitä, että hänet oli pakotettu eroamaan vuonna 2002.


title: Igualada

text: Igualda on kaupunki Barcelonan maakunnassa Kataloniassa. Kaupunki sijaitsee 51 kilometrin päässä Barcelonasta sisämaahan päin. Kaupungin asukasluku on noin 39 000 (2016). Kaupungin pääelinkeinot liittyvät tekstiili-, paperi- ja nahkateollisuuteen.


title: Neufchâtel

text: Neufchâtel viittaa seuraaviin asioihin:


title: Neufchâtel (juusto)

text: Neufchâtel on puolikova ranskalainen homejuusto Ylä-Normandian alueelta, Neufchâtel-en-Brayn kaupungista. Juusto valmistetaan lehmänmaidosta, ja se on väriltään valkoinen.


title: Neufchâtel (juusto)

text: Juusto on ollut ranskalaisten alkuperämääräysten ("appellation d'origine contrôlée") suojaama vuodesta 1969, joten Neufchâtel-nimellä saa kutsua ainoastaan alkuperämääräyksissä määritellyllä alueella valmistettua juustoa.


title: Neufchâtel (juusto)

text: Juustoa on todennäköisesti valmistettu jo 600-luvulla ja varmasti ainakin vuodesta 1050 lähtien. Varsinaisesti juuston maine alkoi kuitenkin levitä vasta vuonna 1880, jolloin Isidore Lefebvren perusti juustolan, jonka valmistamaa Neufchâtelia ryhdyttiin myymään esimerkiksi Harrodsin tavaratalossa Lontoossa.


title: Eeva (nimi)

text: Eeva on suomalainen muoto kansainvälisestä naisen etunimestä "Eva". Siitä on käytössä myös muunnelma "Eevi". Suomessa on joulukuuhun 2018 mennessä ollut kirjoilla 50 379 Eeva-nimistä naista ja muutama mies. Samaan aikaan on Eva-nimisiä naisia on merkitty rekisteriin 11 920 ja Ewoja noin 440. Paitsi etunimenä nimi Eeva esiintyy Suomessa myös sukunimenä. Sukunimellä Eeva oli joulukuussa 2018 Suomen väestötietojärjestelmässä 249 nimenkantajaa. Eeva-Liisa, Eeva-Maija ja Eeva-Maria kuuluvat Suomen yleisimpiin yhdysnimiin.


title: Eeva (nimi)

text: Jouluaattona 24. joulukuuta on suomalaisessa kalenterissa Aatamin, Eevan, Eevin ja Eveliinan nimipäivä, ruotsinkielisessä almanakassa Adamin ja Evan. Eevalla ja Aatamilla on ollut yhteinen nimipäivä vuodesta 1646 alkaen, paitsi 1918–1948 Aatami oli päivää aikaisemmin. Vuosina 1706–1889 Eeva oli almanakassa muodoissa Eva ja Ewa. Eevi on otettu almanakkaan vuonna 1964, nimenä se kuitenkin tunnetaan jo 1870-luvulta.


title: Eeva (nimi)

text: Eva tulee alun perin juutalaisesta naisennimestä "Hava" tai "havva". Hava on heprean kieltä ja tulee sanoista "chavah" (hengittää) ja "chayah" (elää). Se siis yksinkertaisesti tarkoittaa ”elämistä”. Eeva ja Eevi ovat suomalaisia muotoja siitä. Eeva on kristillinen nimi, joka on lähtöisin Raamatusta. Eeva oli Raamatun mukaan maailman ensimmäinen nainen, jonka Jumala loi ensimmäisen miehen, Aadamin kylkiluusta. Eeva oli myös ensimmäinen syntiin langennut ihminen, ja hänen vuokseen Jumala karkotti ihmiset Eedenin puutarhasta. Kristillisen käsityksen mukaan Eeva on ihmissuvun kantaäiti.


title: Eeva (nimi)

text: Eva-muotoa käytetään muiden muassa latinassa, italiassa, saksassa ja ruotsissa. Ranskan kielen yleisin muoto on Ève, josta tulee englannin Eve. Unkarissa on puolestaan Éva tavallisin muoto nimestä. Muihin muotoihin kuuluvat esimerkiksi pohjoismainen Efva, keskieurooppalainen Evi ja eteläeurooppalainen Evita. Venäjällä Eeva tunnetaan paremmin muodossa Jeva (Ева).


title: Eeva (nimi)

text: Henkilöt ovat suomalaisia, ellei toisin mainita.henkilöt ovat suomalaisia, ellei muuta ole mainittu.


title: Tanskan Intia

text: Tanskan Intia on termi, jolla tarkoitetaan Tanskalle kuuluneita siirtokuntia Intiassa. Tähän sisältyi Tranquebarin kaupunki nykyisessä Tamil Nadun osavaltiossa ja Nikobaarien saaret.


title: Tanskan Intia

text: Tanskan siirtokunnat Intiassa perusti Tanskan Itä-Intian kauppakomppania, joka toimi 1600-luvulta 1800-luvulle. Tranquebarin siirtokunta perustettiin vuonna 1620, ja Nikobaarien saaret otettiin haltuun 1750-luvulla. Tanskalaiset perustivat myös kauppa-aseman Seramporeen, nykyisen Länsi-Bengalin alueelle vuonna 1755.


title: Tanskan Intia

text: Napoleonin sotien aikaan britit hyökkäilivät tanskalaisten laivojen kimppuun, ja murskasivat Tanskan Itä-Intian kauppakomppanian kaupankäynnin. Tanskan siirtokunnat alkoivat taantua, ja lopulta ne päätyivät brittien haltuun: Serampore myytiin briteille vuonna 1839. Tranquebar joutui brittien käsiin vuonna 1845 ja Nikobaarit vuonna 1869.


title: Tanskan Intia

text: Iltalehti 4.10.2016. Tiesitkö? Tämä pala Intiaa oli ennen osa Tanskaa


title: Erik

text: Erik on skandinaavinen miehen etunimi. Se on muunnos norjalaisesta nimestä Eiríkr, joka tulee sanoista "ei" ’aina’ ja "ríkr" ’hallitsija’.


title: Erik

text: Erik on ollut monen Tanskan, Norjan ja Ruotsin kuninkaiden nimi. Suomen kielessä heistä käytetään vakiintuneesti nimimuotoa Eerik.


title: Erik

text: Suomessa Erik on suosittu nimi. Vuoden 2012 loppuun mennessä Suomessa on ollut kirjoilla 41 353 Erik-nimistä miestä ja ainakin kolme naista. Suomenruotsalaisen kalenterin mukaan Erikin nimipäivä on 18. toukokuuta, Eerik Pyhän muistopäivänä. Suomenkielisessä kalenterissa samana päivänä on Erkin, Eeron, Eerikin ja Eerikan nimipäivä.


title: Erik

text: Erik-nimiset kuninkaat on lueteltu artikkelissa Eerik.


title: Wilhelm Gabriel Lagus

text: Wilhelm Gabriel Lagus (25. heinäkuuta 1786 – 18. joulukuuta 1859 Helsinki) oli suomalainen lakitieteen professori, historioitsija ja Helsingin yliopiston rehtori.


title: Wilhelm Gabriel Lagus

text: Lagus opiskeli vuodesta 1802 lakia Uppsalassa ja hänestä tuli filosofian tohtori ja juridiikan lisensiaatti 1812. Hän oli Helsingin yliopiston yleisen lainopin professori 1823–1852 ja siviililainopin ja roomalaisen oikeuden professori 1853–1858. Yliopiston rehtorina hän oli 1845–1848. Hän oli yksi Suomen tiedeseuran perustajista. Tutkimuksissaan hän käsitteli Suomen historian aiheita, ja keräsi niihin liittyvän laajan asiakirja-aineiston, josta osa on nykyisin Kansallisarkiston erillinen Laguksen kokoelma.


title: H. L. Hunley

text: H. L. Hunley (joskus myös CSS "H. L. Hunley") oli varhainen yhdysvaltalainen sukellusvene vuodelta 1863. Se oli etelävaltioiden käytössä Yhdysvaltain sisällissodassa. "Hunley" oli maailman ensimmäinen sukellusvene, joka upotti toisen aluksen: sen kiinnittämä miina tuhosi 1 800 tonnia painavan potkurisluupin USS "Housatonicin". Samassa yhteydessä "H. L. Hunley" kuitenkin upposi itsekin vieden koko miehistönsä mukanaan.


title: H. L. Hunley

text: Ensimmäinen yritys rakentaa taistelukykyinen sukellusvene tapahtui jo vuonna 1775, kun yhdysvaltalaisen David Bushnellin rakentama "Turtle" yritti upottaa brittien tuolloisen lippulaivan "Eaglen". Yritys epäonnistui, kun räjähdepanosta ei saatu kiinnittymään "Eaglen" kylkeen.


title: H. L. Hunley

text: "H. L. Hunleyn" rakentamista edelsi kaksi aluksen prototyyppiä. Helmikuussa 1862 suoritettiin lähellä New Orleansia ensimmäinen koesukellus "Pioneer-"sukellusveneellä. Kolmehenkisen aluksen koesukellus onnistui, mutta aluksen kehittäjät joutuivat muutamaa kuukautta myöhemmin itse upottamaan aluksensa, jotta se ei olisi jäänyt vihollisen käsiin. Toinen prototyyppi oli viisihenkinen "American Diver", joka valmistui Alabamassa jo seuraavana vuonna. Helmikuussa 1863 suoritettu koesukellus epäonnistui; alus upposi, mutta kaikki miehistön jäsenet pelastuivat.


title: H. L. Hunley

text:
Konepaja Park and Lyons Mobilessa Alabamassa valmisti sukellusveneen keväällä 1863. Työnohjauksesta vastasivat konfederaation armeijan 21. Alabaman vapaaehtoisrykmentin pioneerit luutnantti W. A. Alexander ja G. E. Dixon.
Työ tehtiin Horace Lawson Hunleyn, James McClintockin ja Baxter Watsonin tekemien piirustusten pohjalta.


title: H. L. Hunley

text: Myös alun perin "Fish Boat" -nimen saanut "Hunley" oli eräänlainen kovan onnen alus: myöhemmin "H. L. Hunley" -nimen saanut sukellusvene upposi kahdesti jo koematkoillaan. Ensimmäisellä kerralla alus vei mukanaan viisi ja toisella kerralla kaikki kahdeksan miehistön jäsentä. Jälkimmäisellä kerralla joukossa oli myös aluksen suunnittelija Horace Lawson Hunley. Alus nostettiin, ja huonoista enteistä huolimatta aluksen päällikkö, kapteeni George E. Dixon, löysi uuden vapaaehtoisen seitsenhenkisen miehistön sukellusveneen viimeiselle matkalle.


title: H. L. Hunley

text: "Hunleyn" keulaan oli rakennettu kiinteä, miinalla varustettu teräväkärkinen puomi (”puomitorpedo”), joka iskeytyi USS "Housatonicin kylkeen". Onnistuneen iskun jälkeen Hunley peruutti pois räjäyttäen vihollislaivan kylkeen kiinnittyneen miinan mekaanisesti. "Housatonic" upposi viidessä minuutissa Charlestonin satamaan surmaten viisi sen 160-henkisestä miehistöstä.


title: H. L. Hunley

text: "Hunley" kuitenkin upposi itsekin Charlestonin lahden suulla olevaan satamaan vieden mukanaan kapteeni Dixonin ja koko miehistön. Uppoamisen syytä ei tiedetä. Mahdollisesti alus oli vahingoittunut oman miinansa räjähtäessä, tai siihen oli ehkä tullut vuoto käsiaseiden tulituksessa ennen USS "Housatonicin" räjähdystä. Sukellusveneen miehistö kuoli asemapaikoilleen. Paniikista tai pakoyrityksestä ei löydetty merkkejä, kun hylky 1990-luvulla tutkittiin.


title: H. L. Hunley

text: Hylky paikallistettiin ensimmäisen kerran vuonna 1970, ja vuonna 1995 sen löysi kirjailija Clive Cusslerin johtama National Underwater and Marine Agencyn sukeltajaryhmä Charlestoninlahden suulta olevasta satamasta. Sukellusvene nostettiin ylös vuonna 2000, ja tällä hetkellä se on matkailunähtävyytenä Warren Lasch Conservation Centerissä Etelä-Carolinassa. Miehistön jäsenten ruumiit tunnistettiin pitkällisten DNA-tutkimusten jälkeen, ja heidän kasvonsa on rekonstruktioitu museon kokoelmiin. Heidät haudattiin sotilaallisin kunnianosoituksin.


title: H. L. Hunley

text: Etelävaltioiden sotalaivojen nimen edessä oli CSS-lyhenne (”Confederate States Ship”), ja siksi "H. L. Hunleytakin" on usein kutsuttu nimellä CSS "H. L. Hunley". Tämä nimi on kuitenkin epävirallinen, sillä virallisesti sukellusvene ei koskaan kuulunut etelävaltioiden sotalaivaston vahvuuteen. Sisällissodan aikana etelävaltioiden alueella rakennettiin useita muitakin sukellusveneitä, ja ainakin kaksi näistä teki epäonnistuneen hyökkäysyrityksen pohjoisvaltioiden sotalaivoja vastaan.


title: H. L. Hunley

text: Hunleyn runko oli valmistettu 42 takorautalevystä. Sukellus tapahtui aluksen keulassa ja perässä olleiden vesisäiliöiden sekä aluksen kyljissä olleiden käsikäyttöisten sivuvakaimien avulla. Sivuttaisohjaus tapahtui peräsimen avulla. Voimanlähteenä oli seitsemän miehen pyörittämä kampi, joka oli yhdistetty aluksen perässä sijainneeseen potkuriin.


title: H. L. Hunley

text: Ilmaa "Hunleyssä" riitti noin kahden tunnin sukellusta varten. Pinnan tuntumassa lisää ilmaa voitiin pumpata alukseen myös kahden putken kautta.


title: Hafiz al-Assad

text: Hafez al-Assad (arabiaksi حافظ الأسد) (s. 6. lokakuuta 1930 – 10. kesäkuuta 2000) oli syyrialainen valtiomies, joka toimi Syyrian presidenttinä vuosina 1970–2000. Hän toimi puolustusministerinä vuodet 1966–1970 ennen kuin otti vallan sotilasvallankaappauksella. Virallisesti al-Assad valittiin presidentiksi vuonna 1971. Hänen valtansa pohjautui Baath-puolueen vahvaan asemaan Syyrian poliittisessa elämässä.


title: Hafiz al-Assad

text: Al-Assad syntyi Qardahassa Länsi-Syyriassa. Vuonna 1946 eli 16-vuotiaana hän liittyi Baath-puolueseen. Hänen perheellään ei ollut varaa lähettää al-Assadia yliopistoon. Al-Assad meni opiskelemaan Syyrian sotilasakatemiaan. Hän sai korkeimman sotilaallisen koulutuksen. Hän näytti kyvykkyytensä, ja hänet lähetettiin koulutukseen Neuvostoarmeijaan ja sieltä palattuaan hän lähti Egyptiin. Al-Assad vastusti Syyrian ja Egyptin liittoa muodostaa Yhdistynyt Arabitasavalta. Kairon tukikohdassa hän työskenteli muiden upseerien kanssa tavoitteena estää maiden yhdistäminen. Hän palasi kuitenkin Syyriaan vuonna 1961. Baath-puolueen vasemmistosiiven ryhmien koalition voimistumistuminen tapahtui Syyriassa 1960-luvun alussa. Al-Assad valittiin Syyrian ilmavoimien komentajaksi vuonna 1964. Syyriaa johti virallisesti sunnimuslimi Amin al-Hafiz, mutta nuorten alawiittien ryhmä Baath-puolueesta, johon al-Assad kuului, vaati muutosta.


title: Hafiz al-Assad

text: Baath-puolue suoritti vallankaappauksen ja poisti muut puolueet vallasta vuonna 1966. Al-Assadista tuli puolustusministeri samana vuonna. Baath-puolue toteutti aggressiivista ulkopolitiikkaa ja nopeaa sosiaalista uudistamista. Syyrian sotilaallinen tappio Kuuden päivän sodassa vuonna 1967 aiheutti ongelmia hallituksessa. Al-Assad teki vallankaappauksen puolueessa vuonna 1970. Puolue puhdistettiin, sen entiset johtajat Nuruldin al-Atasi ja Salah Jadid vangittiin ja al-Asadille uskolliset henkilöt säilyttivät asemansa puoluebyrokratiassa.


title: Hafiz al-Assad

text: Al-Assad otti kovan linjan Israelia vastaan ja Syyrian sotavoimat osallistuivat Jom kippur -sotaan Israelia vastaan vuonna 1973. Al-Assad lähetti sotilaita sisällissotaan Libanonissa vuonna 1976. Hän toteutti monia sosiaalisia uudistuksia ja rakennushankkeita, erityisesti Thauran pato Eufrat-joessa. Pato on rakennettu Neuvostoliiton tuella, Syyrian sähköntuotannon turvaamiseksi.


title: Hafiz al-Assad

text: Syyria meni Beirutiin turvaamaan järjestystä vuonna 1987. Al-Assad lievensi politiikaansa Israelia kohtaan 1990-luvun puolivälissä ja otti osaa Israelin ja palestiinalaisten välisiin rauhanneuvotteluihin. Syyria hyväksyi kansainvälisen liittouman sotavoimien järjestämisen Irakia vastaan Persianlahden sodassa vuonna 1991.


title: Hafiz al-Assad

text: Al-Assad hallitsi maataan kuolemaansa vuoteen 2000 asti. Hän sai sydänkohtauksen keskustellessaan Libanonin presidentin Émile Lahoudin kanssa puhelimessa. Hafiz oli suunnitellut poikansa, Basil al-Assadin olevan seuraajansa, mutta Basil kuoli auto-onnettomuudessa vuonna 1994. Hafiz al-Assad on haudattu yhdessä poikansa kanssa mausoleumiin kotikaupunkiinsa Qardahaan.


title: Ra (lautapeli)

text: Ra on Reiner Knizian suunnittelema, teemaltaan antiikin Egyptiin sijoittuva lautapeli. Pelin julkaisi vuonna 1999 Saksassa Alea ja Yhdysvalloissa Rio Grande Games sekä vuonna 2000 999 Games Hollannissa. Vuonna 2005 Uberplay julkaisi pelin englanninkielisen version uudestaan.


title: Ra (lautapeli)

text: Ra on huutokauppapeli, jossa kaikki kilpailijat kilpailevat yhteisistä resursseista. Kysynnän ja tarjonnan vaihtuessa pelitilanteet vaihtuvat nopeasti ja pelin voittaminen vaatii usein tarkkaa suunnittelua ja pelitilanteiden arviointia.


title: Ra (lautapeli)

text: Ra sijoittuu muinaisen Egyptin kolmelle aikakaudelle. Korkeakulttuurit, monumentit, keksinnöt ja tuottavat pellot ovat asioita, joiden hallitseminen tuo pelaajalle mainetta kultakin aikakaudelta. Jumalien puuttuminen asioihin ja katastrofien ilmaantuminen tuovat nopeita muutoksia kulttuurien kehityksessä.


title: Ra (lautapeli)

text: Pelin tavoitteena on saada itselleen sopivat laatat estäen samalla toisten pelaajien suunnitelmat. Pelin alussa pelaajille jaetaan rahamerkkejä, joita kutakin voi käyttää kerran yhden aikakauden kuluessa. Rahan käyttäminen tarkoittaa myös rahamerkin vaihtamista pelilaudalla olevan, edellisestä huutokaupasta peräisin olevan rahamerkin kanssa. Usein isot rahat vaihtuvat pieniin ja pienet isoihin, joten huutokaupassa pitää oikeiden laattojen huutamisen ohella huomioida myös tulevien aikakausien rahatarpeet.


title: Ra (lautapeli)

text: Peli etenee pelaajien nostaessa vuorotellen yhden sattumanvaraisen laatan pelilaudalle. Mikäli nostettu laatta on Ra, aikakausi lähenee loppuaan. Muutoin laatta asetetaan käynnissä olevan huutokauppaan kuuluvaksi. Pelaaja voi päättää laatan nostamisen sijaan aloittaa huutokaupan. Huutokaupan aloittaja saa esittää viimeisen huudon, muiden pelaajien esittäessä yhden tarjouksen pelilaudalle asetetuista laatoista.


title: Ra (lautapeli)

text: Aikakauden päättyessä suoritetaan pistelasku. Parhaat laattayhdistelmät kerännyt pelaaja saa eniten pisteitä. Tietyt yhdistelmät tuottavat pisteitä vasta viimeisessä, kolmannessa pistelaskussa. Kahdella ensimmäisellä aikakaudella pärjännyt pelaaja voi siten tulla yllätetyksi aivan pelin lopussa.


title: Ra (lautapeli)

text: Pelaajat pitävät rahojaan ja huutamiaan laattoja pelipöydällä kaikkien pelaajien näkyvillä. Toisten pelaajien laattoja tarkastelemalla voi suunnitella omaa peliään.


title: Ra (lautapeli)

text: Ra on Egyptin auringon jumala. Pelin kolme aikakautta vastaavat Egyptin valtakuntia:Pelin kuvat on piirtänyt Frank Vohwinkel.


title: Ra (lautapeli)

text: Reiner Knizia kertoi FunAgain Gamesin haastattelussa pelin synnystä: "Ra oli ensimmäinen peli, jonka suunnittelin eläkkeelle jäämiseni jälkeen. Aloitin suunnittelun parin viikon kuluttua eläkkeelle jäämisestä. Peliä suunnitellessani maailma ympärilläni pysähtyy. Keskityn pelkästään työn alla olevaan peliin. Koska olin nyt eläkkeellä, saatoin keskittyä entistä paremmin. Työskentelin Ran parissa yhtäjaksoisesti neljän tai kuuden viikon ajan."


title: Ra (lautapeli)

text: Saksan, Britannian ja Hollannin julkaisujen jälkeen Ra myytiin nopeasti loppuun. Vuosien ajan peliä ei ollut saatavilla, kunnes lokakuussa 2005 Uberplay uudelleenjulkaisi englanninkielisen laitoksen. Uudessa julkaisussa pelilautaa ja laattoja on hieman suurennettu ja niihin on piirretty pistelaskumerkkejä. Pelilaatikon mukana toimitetaan myös kangaspussi, josta laattoja nostetaan.


title: Ra (lautapeli)

text: Vuonna 2005 Knizia ja Michael Menzel suunnittelivat Ra:an pohjautuvan, mafiateemaisen lautapelin Razzia.


title: Unioni

text: Unioni (liitto) tarkoittaa esimerkiksi:


title: Marttilan taistelu

text: Marttilan taistelu käytiin Varsinais-Suomen Marttilassa 29. elokuuta 1599. Taistelussa Ruotsin valtionhoitajan, Kaarle-herttuan, joukot löivät Akseli Kurjen ja Arvid Stålarmin komentaman Suomen aateliston armeijan, joka kannatti syrjäytettyä Sigismund-kuningasta. Taistelun jälkeen Suomen aateliset taltutettiin Turun verilöylyssä.


title: Marttilan taistelu

text: Marttilan taistelun muistomerkki sijaitsee Mäntsälän kylässä Hämeen Härkätien ja Paimionjoen välisellä kaistalla. Muistomerkin pystytti vuonna 1934 Marttilan Suojeluskunta.


title: Tom von Weymarn

text: Tom von Weymarn (s. 1944) on suomalainen yritysjohtaja. Hän toimii TeliaSoneran hallituksen puheenjohtajana, johon tehtävään hänet nimitettiin 2. huhtikuuta vuonna 2004. TeliaSoneran hallituksen jäsenenä hän on kuitenkin toiminut jo vuodesta 2002 lähtien.


title: Tom von Weymarn

text: Koulutukseltaan hän on kemian tekniikan diplomi-insinööri.


title: Tom von Weymarn

text: Tom von Weymarn oli Oy Rettig Ab:n toimitusjohtaja 1997–2004, Cultor Oyj:n varatoimitusjohtaja 1991–1997 ja Oy Karl Fazer Ab:n johtaja 1983–1991, joista kaksi viimeistä vuotta yhtiön toimitusjohtaja.


title: Tom von Weymarn

text: Nykyiset luottamustoimet Telia-Soneran lisäksi:


title: Tom von Weymarn

text: Hänen poikansa Niklas von Weymarn toimii myös kaupallisella alalla.


title: Kahdeksan surmanluotia

text: Kahdeksan surmanluotia on Mikko Niskasen käsikirjoittama ja ohjaama neliosainen tv-elokuva vuodelta 1972. Se pohjautuu osittain Pihtiputaalla 7. maaliskuuta 1969 tapahtuneeseen surmatyöhön, jossa sekatyöläinen ja pienviljelijä Tauno Pasanen ampui neljä poliisia.


title: Kahdeksan surmanluotia

text: Pasasen tapauksen ohella Niskanen halusi esitellä elokuvassa kotikylänsä Konginkankaan Liimattalan elämänmenoa.


title: Kahdeksan surmanluotia

text: Elokuvan päähenkilöä Pasia näytteli Mikko Niskanen ja tämän puolisoa Tarja-Tuulikki Tarsala. Naapuria (Reiska) esitti Paavo Pentikäinen. Tuotannossa käytettiin myös amatöörinäyttelijöitä.


title: Kahdeksan surmanluotia

text: Tarsala on myöhemmin kertonut, että hän piti Niskasen eläytymistä viinankeittoa ja häiriköintiä harjoittaneen Pasin rooliin lähes pelottavana.


title: Kahdeksan surmanluotia

text: Elokuvan tekemisessä ilmeni aikataulu- ja budjettiongelmia, minkä vuoksi tuotannon pysäyttämistä pidettiin Yleisradiossa vakavasti otettavana vaihtoehtona. Siihen ei lopulta kuitenkaan ryhdytty.


title: Kahdeksan surmanluotia

text: Elokuva esitettiin ensimmäisen kerran neliosaisena televisiosarjana keväällä 1972. Saman vuoden syksyllä elokuvateattereissa nähtiin 145-minuuttinen versio, jonka oli leikannut Jörn Donner. Sakari Toiviaisen mukaan kummankin version vastaanotto oli suorastaan ylistävää.


title: Kahdeksan surmanluotia

text: "Kahdeksan surmanluotia" sai parhaan ohjauksen (Mikko Niskanen) ja parhaan miespääosan (Mikko Niskanen) Jussi-palkinnot. Lisäksi Niskaselle myönnettiin 1972 Valtion elokuvataiteilijapalkinto, joka oli 5 000 markan suuruinen.


title: Kahdeksan surmanluotia

text: Vuonna 1992 kuusikymmentä suomalaista elokuvakriitikkoa äänesti itsenäisyyden 75-vuotisjuhlan kunniaksi kaikkien aikojen parhaasta kotimaisesta elokuvasta. Valituksi tulivat tasaäänin "Kahdeksan surmanluotia" ja Aki Kaurismäen "Tulitikkutehtaan tyttö".


title: Kahdeksan surmanluotia

text: Elokuvan täyspitkä versio on ilmestynyt kahdella lisämateriaalittomalla DVD-levyllä.


title: Kahdeksan surmanluotia

text:
Tauno Pasanen katsoi elokuvan Turun vankimielisairaalassa 14. huhtikuuta 1971. Niskasen mukaan Pasanen oli kuvaillut katselun aiheuttamia tuntemuksia seuraavalla tavalla:
Vuonna 2010 lahtelainen Teatteri Vanha Juko teki elokuvasta näytelmän, jonka tapahtumapaikkana on teollisuuskaupunki maaseudun sijasta. Tarinan päähenkilö työskentelee roskakuskina ja freelance-näyttelijänä. Myös teatteriversiossa ampuma-ase ja alkoholi aiheuttavat vakavat seuraukset. Näytelmän ohjasi Juha Luukkonen.


title: The Legend of Zelda: Ocarina of Time

text: The Legend of Zelda: Ocarina of Time () on Nintendo Entertainment Analysis and Developmentin kehittämä toimintaseikkailuvideopeli, jonka Nintendo julkaisi Nintendo 64:lle vuonna 1998. Se on "The Legend of Zelda" -videopelisarjan ensimmäinen 3D-grafiikalla toteutettu osa.


title: The Legend of Zelda: Ocarina of Time

text: Pelaaja ohjaa pelisarjan päähahmoa Linkiä, jonka tehtävänä on pelastaa sekä prinsessa Zelda että Hyrulen kuningaskunta Ganondorfilta. Ganondorf tavoittelee pyhää triforcea, joka toteuttaa omistajansa toiveet. Link matkustaa ajassa ja tutkii useita luolastoja herättääkseen viisaat, joilla on voima karkottaa Ganondorf Hyrulesta.


title: The Legend of Zelda: Ocarina of Time

text: "Ocarina of Timessä" esitellyt pelimekaniikan ominaisuudet, kuten kohteeseen lukittautuminen ja tilannesidonnaiset painikkeet, ovat sittemmin yleistyneet 3D-seikkailupeleissä. "Ocarina of Time" on myynyt maailmanlaajuisesti yhteensä yli 7,6 miljoonaa kappaletta, joista viisi miljoonaa kappaletta myytiin viiden kuukauden sisällä julkaisusta. Sitä pidetään laajalti sekä kriitikoiden että fanien keskuudessa kautta aikain parhaana videopelinä. Vuonna 2008 Guinness World Records julisti "Ocarina of Timen" kaikkien aikojen parhaiten arvostelluksi videopeliksi.


title: The Legend of Zelda: Ocarina of Time

text: "Ocarina of Timestä" tehtiin myöhemmin myös haastavampi "Master Quest" -versio, joka julkaistiin vuonna 2003 bonuslevynä pelin "" yhteydessä. Peli julkaistiin myöhemmin samana vuonna myös . Lisäksi se on julkaistu Wiille Virtual Consolen kautta. Vuonna 2011 pelistä julkaistiin Nintendo 3DS:lle päivitetty versio.


title: The Legend of Zelda: Ocarina of Time

text: "Ocarina of Time" on toimintaseikkailupeli, jossa on elementtejä toimintarooli- ja pulmapeleistä. Pelaaja ohjaa päähahmoa, Linkiä, kolmannen persoonan kuvakulmasta kolmiulotteisessa ympäristössä. Link käyttää taistelussa pääasiassa miekkaa ja kilpeä, mutta voi saada käyttöönsä myös muun muassa jousipyssyn, pommeja ja loitsuja. Suuri osa pelistä kuluu taisteluissa, mutta toisinaan pelaajan pitää myös hiiviskellä. Tärkeä osa peliä on maailman tutkiminen: toisinaan pelaaja huomaa alueita, jonne voi päästä vasta myöhemmässä vaiheessa peliä uuden varusteen avulla.


title: The Legend of Zelda: Ocarina of Time

text:
Ohjaussysteemin tärkeimpiä ominaisuuksia ovat tilannesidonnaiset painikkeet ja vihollisiin lukittautumista varten luotu ”Z-tähtäys”. Z-tähtäyksen avulla Link pysyy kohdistettuna valittuun viholliseen ja hyökätessä kaikki hyökkäykset menevät suoraan vihollista kohti (GameCube-versiossa tähtäys tehdään L-painikkeesta, koska Z-painike on eri paikassa). Z-tähtäyksen aikana kamera seuraa kohdetta, jota päin Link katsoo. Tätä tekniikkaa käyttäessä ammushyökkäykset ohjautuvat suoraan vihollisiin ilman manuaalista tähtäystä. Tilannesidonnaiset painikkeet mahdollistavat useiden eri toimintojen toteuttamisen samalla painikkeella, mikä yksinkertaistaa ohjaamista. Peliruudulla kerrotaan, mitä milläkin painikkeella voi tehdä kussakin tilanteessa. Esimerkiksi painike, jolla Link voi työntää laatikkoa, saa hänet myös kiipeämään sen päälle, jos pelaaja samaan aikaan työntää ohjainsauvaa eteenpäin.
Link saa uusia kykyjä keräämällä esineitä ja aseita luolastoista. Kaikki esineet eivät ole välttämättömiä pelin läpäisyn kannalta. "Ocarina of Timessa" on lukuisia vapaaehtoisia sivutehtäviä tai tavoitteita, jotka pelaaja voi joko suorittaa tai jättää kokonaan huomioimatta. Yleensä sivutehtävästä saa palkinnoksi jonkin esineen tai kyvyn. Esimerkiksi eräässä sivutehtävässä Link voi saada lopulta käyttöönsä Epona-nimisen hevosen, jonka avulla hän voi matkustaa Hyrule Fieldillä nopeammin. Ratsun selässä voi hyökätä vihollisten kimppuun ainoastaan jousella.


title: The Legend of Zelda: Ocarina of Time

text: Link saa pelin alussa okariinan, joka korvataan myöhemmin pelissä Ajan okariinalla (). Pelin kuluessa Link oppii yhteensä kolmetoista eri melodiaa, joiden avulla voi muun muassa ratkoa pulmia ja teleportata aiemmin vierailtuihin paikkoihin maailmassa. Ajan okariinan avulla Link saa käyttöönsä myös Master Swordin Temple of Timessa; Link kuitenkin sinetöidään aikaan seitsemäksi vuodeksi, kunnes hän on kasvanut aikuiseksi ja kykenee käyttämään miekkaa. Nuorella ja aikuisella Linkillä on erilaisia kykyjä. Esimerkiksi vain aikuinen Link voi ampua jousella ja nuori Link ryömiä pienien kolojen läpi. Forest Templen jälkeen Link voi vapaasti matkustaa eri ajanjaksojen välillä kiinnittämällä ja irrottamalla miekkaa jalustalla Temple of Timessa.


title: The Legend of Zelda: Ocarina of Time

text: "Ocarina of Timen" tapahtumat sijoittuvat aikaan ennen pelisarjan neljää ensimmäistä osaa, mutta jälkeen "in". Peli sijoittuu kuvitteellisen Hyrulen kuningaskuntaan, joka on tapahtumapaikkana useassa muussakin "Zelda"-pelissä. Hyrule Field yhdistää lukuisia muita Hyrulen alueita, joilla asuu eri rotuja, kuten hylianilaiset, kokirit, goronit, zorat ja gerudot.


title: The Legend of Zelda: Ocarina of Time

text: Peli alkaa nuoren kokiri-poika Linkin nähdessä unta, jossa hän seisoo linnan porteilla. Valkoinen hevonen ratsastajineen laukkaa Linkin ohi, ja seuraavaksi hänen eteensä ilmestyy mustalla hevosella ratsastava mystinen hahmo (Ganondorf). Tämän jälkeen Link herää unestaan. Samaan aikaan vanha metsän vartija ja maan henki Deku Tree käskee Navi-keijun hakemaan Linkin hänen luokseen. Deku Tree kertoo, että ilkeä Gerudo-varkaiden kuningas Ganondorf on kironnut hänet. Deku Tree antaa Linkille Ganondorfin havitteleman taikakiven, Spiritual Stonen, ja käskee Linkin mennä Hyrule Castleen tapaamaan prinsessa Zeldaa. Pian Deku Tree kuolee kirouksen takia.


title: The Legend of Zelda: Ocarina of Time

text: Link tapaa Zeldan Hyrule Castlen sisäpihalla. Zelda epäilee, että linnassa vieraileva Ganondorf tavoittelee Triforcea, jonka voi saada itselleen vain avaamalla Temple Of Timessa (Ajan temppeli) sijaitsevan Door of Timen (Ajan ovi). Oven avaaminen onnistuu kuitenkin vain asettamalla kolme Spiritual Stonea Ajan temppelin alttarille ja soittamalla Hyrulen kuninkaallisen perheen perintökalleudella, Ocarina of Timella (Ajan okariina), Song Of Timen (Ajan laulu). Zelda pyytää Linkiä keräämään kyseiset kolme taikakiveä ja avaamaan Ajan oven ennen Ganondorfia, jotta he voisivat pysäyttää tämän pahat aikeet.


title: The Legend of Zelda: Ocarina of Time

text: Kaikki Spiritual Stonet kerättyään Link suunnistaa jälleen Zeldan luokse. Hyrule Castle Townin portilla Linkin uni käy toteen: Zelda ja Impa ratsastavat valkoisella hevosella Ganondorfin jahtaamana pois kaupungista, ja jättävät jälkeensä Ajan Okariinan. Link ottaa okariinan itselleen ja suuntaa Ajan Temppeliin. Hän avaa oven, ja sen takaa paljastuu korkea huone, jonka keskellä seisoo jalustaan iskettynä Master Sword. Link vetää miekan irti ja vaipuu sen seurauksena seitsenvuotiseen horrokseen. Herättyään aikuinen Link tapaa Valon Viisaan, Raurun. Rauru kertoo, että seitsemän vuoden aikana Ganondorf on ottanut Hyrulen valtaansa, ja muuttanut sen pimeäksi, pahoja olentoja kuhisevaksi paikaksi. Ainoastaan Seitsemän Viisasta voivat auttaa Linkiä kukistamaan Ganondorfin. Link huomaa olevansa taas Ajan temppelissä, ja yrittäessään lähteä hän tapaa mystisen naishahmon nimeltä Sheik, joka auttaa Linkiä seikkailun edetessä.


title: The Legend of Zelda: Ocarina of Time

text: Löydettyään loput kuusi viisasta Link menee takaisin Ajan temppeliin. Sheik ilmestyy jälleen kerran, ja paljastaa olevansa prinsessa Zelda. Hänen piti esiintyä valepuvussa, jottei Ganondorf olisi saanut selville hänen todellista olinpaikkaansa. Keskustelun aikana paljastuu, että Ganondorf hajotti kolmivoiman vahingossa kolmeen osaan, ja sai pidettyä itsellään ainoastaan Voiman kolmivoiman (Triforce of Power); Viisauden kolmivoima (Triforce of Wisdom) joutui Zeldalle ja Rohkeuden kolmivoima (Triforce Of Courage) Linkille. Yllättäen Ganondorf kaappaa Zeldan taikavoimilla, ja Link lähtee Ajan temppelistä suunnistaen kohti Ganondorfin linnaa. Zeldan ja viisaiden avulla Linkin onnistuu kukistaa Ganon ja sinetöidä hänet pois Hyrulesta Pyhään Valtakuntaan. Ganondorf vannoo vielä pakenevansa vankilastaan niin kauan kuin Voiman kolmivoima on hänen hallussaan.


title: The Legend of Zelda: Ocarina of Time

text: Pelin lopussa Zelda pyytää Linkiä ojentamaan Ajan okariinan hänelle, jotta hän voisi lähettää Linkin takaisin lapsuuteensa elämään menetetyt vuotensa. Ovi aikojen välillä kuitenkin sulkeutuu ikuisiksi ajoiksi, mikä estää Linkin pääsyn takaisin tulevaisuuteen. Link ojentaa okariinan Zeldalle, joka hyvästelee pojan ja kiittää häntä kaikesta. Tulevaisuuden Hyrulessa juhlitaan rauhan palaamista ja kaikki ovat onnellisia. Palattuaan lapsuuteensa ja iskettyään Master Swordin takaisin paikoilleen, Link menee jälleen Hyrulen linnan sisäpihalle ja tapaa prinsessa Zeldan. Zelda kääntyy ja heidän katseensa kohtaavat.


title: The Legend of Zelda: Ocarina of Time

text: "Ocarina of Time" esiteltiin ensi kerran teknologiademona Space World -tapahtumassa joulukuussa 1995. Nintendon EAD-osasto kehitti sitä samaan aikaan "Super Mario 64:n" kanssa. Shigeru Miyamoto oli samaan aikaan sekä "Super Mario 64:n" tuotannon pääasiallinen ohjaaja että "Ocarina of Timen" tuottaja ja valvoja. Uutena strategiana pelin eri osa-alueista vastasivat useat ohjaajat. Kun asiat etenivät odotettua hitaammin, Miyamoto palasi "Ocarina of Timen" kehitysryhmään ja osallistui enemmän ohjaajan roolissa. Ryhmä ei ollut aiemmin kehittänyt 3D-pelejä, mutta avustavan ohjaajan Makoto Miyanaga mukaan ryhmällä oli ”intohimo luoda jotain uutta ja odottamatonta”. Toru Osawa oli ensimmäinen pelin viidestä ohjaajasta ja oli siten eräänlainen ”pääohjaaja”. Hänen tehtävänään oli kuunnella muiden ohjaajien mielipiteitä ja sovittaa ne yhteen. Hän työskenteli myös tarinan ja käsikirjoituksen parissa. Eiji Aonuma tuli mukaan projektiin, kun käsikirjoitus oli jo lähes valmis. Hän suunnitteli peliin kuusi luolastoa, useimmat pelin vihollishahmoista ja loppuvastustaistelut.


title: The Legend of Zelda: Ocarina of Time

text: "Ocarina of Time" käytti aluksi samaa pelimoottoria kuin "Super Mario 64", mutta sitä muunneltiin lopulta niin paljon, että Miyamoto pitää niitä erillisinä pelimoottoreina. Yksi huomattava ero pelien välillä on kameran ohjaus. "Super Mario 64:ssä" pelaaja voi ohjata kameraa, mutta "Ocarina of Timessa" pelin tekoäly hoitaa sen pelaajan puolesta. Miyamoton mukaan tarkoituksena oli saada huomion keskipiste maailmaan pelihahmon sijaan. Hän halusi myös tehdä elokuvamaisen pelin, joka kuitenkin poikkeaisi varsinaisista elokuvista. Pelin kehityksen aikaan esirenderöidyt välinäytökset olivat yleisesti käytössä, mutta "Ocarina of Timen" välinäytökset päätettiin renderöidä reaaliaikaisesti. Peliin tuli jatkuvasti erilaisia lisäyksiä ja muutoksia, eikä Miyamoto halunnut kuulla jonkin olevan mahdotonta vain sen vuoksi, että välinäytöstä ei voitu enää muuttaa. Takumi Kawagoe kehitti välinäytöksiä varten työkalun, jolla niitä saattoi helposti muokata milloin vain. Reaaliaikaisen renderöinnin ansiosta välinäytöksissä esimerkiksi Linkillä on päällä se varustus, jonka pelaaja on valinnut.


title: The Legend of Zelda: Ocarina of Time

text: "Ocarina of Time" oli aluksi tarkoitus julkaista Nintendo 64DD -levyasemalisäosalle. 64DD:ssä käytettyjen magneettilevyjen haittapuoli oli hidas tiedonluku, sillä data saattoi sijaita eri osissa levyä. Tästä muodostui ongelma Linkin liikkumisen toteuttamisen kannalta. Liikkeitä oli yli 500 ja liikeyhdistelmiä vielä enemmän (suuri osa lapsi-Linkin liikkeistä saatiin skaalaamalla tiettyjä aikuis-Linkin hahmomallin arvoja), ja niiden lukeminen etukäteen laitteen muistiin olisi ollut mahdotonta. Lopulta peli kuitenkin päätettiin kehittää pelkästään ROM-kasetille. ROM-kaseteissa ei ollut mekaanisia osia, joten data luettiin niiltä hetkessä. Eri-ikäisten Linkien myötä peliin lisättiin aikamatkustusmekanismi noin puolitoista vuotta ennen julkaisua.